M/S al-Salam Boccaccio 98 – Wikipedia\nM/S al-Salam Boccaccio 98\nM/S al-Salam Boccaccio 98 oli egyptiläisomisteinen vuonna 1970 rakennettu matkustaja-ro-ro-alus, joka upposi keskiyöllä Suomen aikaa 2.–3. helmikuuta 2006. Alus oli matkalla Dubasta Saudi-Arabiasta Punaisenmeren poikki eteläisen Egyptin Safagan satamakaupunkiin, kun se yllättäen katosi tutkasta noin sadan kilometrin päässä Egyptin rannikosta. Alukselta ei kuitenkaan saatu minkäänlaista hätämerkkiä radiolla.\nAluksella oli onnettomuuden tapahtuessa 1 310 matkustajaa ja 104 miehistönjäsentä. Matkustajista suurin osa oli egyptiläisiä, mutta joukossa oli myös 99 saudiarabialaista sekä 16 muiden kansallisuuksien edustajaa. Turman uhrien tarkka lukumäärä ei ole tiedossa. Aiemmissa etsinnöissä rannikkovartiosto ilmoitti havainneensa katoamisalueella meressä kelluvia ruumiita sekä yhden pelastusveneen, jossa oli kolme ihmistä. Myöhempien Egyptin television välittämien tietojen mukaan eloonjääneitä on noin sata, kun taas lautan omistajayhtiön mukaan iltaan mennessä merestä oli pelastettu 300–400 matkustajaa.\nAl-Salam Boccaccio 98:n nykyinen omistaja on El-Salaam Maritime Transport Company.\nTurman syy[muokkaa | muokkaa wikitekstiä]\nOnnettomuuden syyksi epäillään silminnäkijähavaintojen perusteella aluksen alakansilla syttynyttä tulipaloa. Silminnäkijöiden mukaan aluksen miehistö vähätteli tulipalon vakavuutta ja myöhemmin pakeni alukselta jättäen matkustajat oman onnensa nojaan. Tulipalon sytyttyä alus jatkoi matkaansa, ja liikenneministeriön mukaan kaatui myrskyssä yrittäessään tehdä U-käännöstä tulipalon sytyttyä toistamiseen.\nUppoamisen yhteydessä aluksen miehistön toimintaa on kritisoitu ankarasti. Pelastuneiden matkustajien mukaan aluksen päällikkö ja miehistö pakenivat alukselta ensimmäisten joukossa jättäen matkustajat oman onnensa nojaan. Myös pelastustoimien hitautta on arvosteltu.\nEloonjääneiden kertomukset kapteenin ja miehistön käytöksestä sekä tulipalon vakavuuden vähättelystä aiheuttivat mellakan laivayhtiön pääkonttorin luona 6. helmikuuta 2006. Mellakan yhteydessä turman uhrien omaiset rikkoivat ja sytyttivät konttorirakennuksen tuleen. Poliisi joutui käyttämään kyynelkaasua mellakan hajottamiseen.\nCNN.com: Passenger ship lost in Red Sea (englanniksi)\nMTV3.fi: Lähes tuhat yhä kateissa Punaisellamerellä (Arkistoitu versio)\nNoudettu kohteesta ”https://fi.wikipedia.org/w/index.php?title=M/S_al-Salam_Boccaccio_98&oldid=19929040”\nVuoden 2006 onnettomuudet\nSivua on viimeksi muutettu 10. elokuuta 2021 kello 17.14.


Aihe: Lisää autoja maanteille | Espanja.org\nLisää autoja maanteille\nUusimmat › Keskustelu › Yleistä › Uutiskulma › Lisää autoja maanteille\nTämä aihe sisältää 2 vastaukset, 2 kirjoittajaa, ja siihen kirjoitti viimeksi tuulae 12 vuotta, 7 kuukautta sitten.\nlokakuu 3, 2006, 11:18 0 0 LINKKI\nMálagassa rekisteröitiin syyskuun aikana 5.921 uutta autoa, määrä on 3,7% kaikista Espanjassa rekisteröidyistä 158.949 ajoneuvosta ja 21,6% Andalusian kokonaisluvusta. Sevillassa rekisteröitiin 6.068 uutta autoa, joten se voitti Málagan himpun verran.\nAutokauppiaat kertovat kuitenkin, että kokonaisuudessaan kauppa on hieman hiljentynyt. Koko Espanjassa on vuoden 2006 alusta rekisteröity kaikkiaan 1.14 miljoonaa uutta autoa. Luvussa on 2,5% vähennystä viime vuoteen verrattuna.\nlokakuu 3, 2006, 22:50 0 0 LINKKI\nNämä luvut kaiketi siis koskivat vain uusien autojen rekisteröintejä. Paljonkohan vanhoja on poistettu samaan aikaan liikenteestä ? Onko siis kokonaismäärä kasvanut vai pienentynyt ?\nToivottavasti molemmissa em.kaupungeissa aikanaan metron valmistuminen hillitsee yksityisautojen aiheuttamia ruuhkia.\nlokakuu 3, 2006, 23:09 0 0 LINKKI\nKyse on nimenomaan uusien ajoneuvojen rekisteröintitilastosta. Lisäksi lienee mainittava että toisen tilaston mukaan joka kuudes ostettu ajoneuvo on nimenomaan käytetty sellainen… että silleen 8)\nAutokaupan kokonaistilastoja en tähän hätään löytänyt, mutta seurataan tilannetta.


Avautukaa tänne! - Page 128 - Vapaamuotoista Keskustelua - DNSF.org\nKuinka pieni poro tai niin korkea säksä?\nAlusta talvisäädöissä Sanotaan sitten näin että sivuutin poron hieman liian läheltä, vas. etulokasuoja + ovi ja konepelti mutkilla. Peili repes irti ja lampun mekanismi taittu vähän liikaa auki.. Ja etupuskuri halki.\nhelppo näköjään uusia tulityö ja työturvakortit jo hakemaani duuniin missä ne tietenkin vaaditaan kun tarttis olla työnantajalta se lappu että niihin pääsee. no onhan ne vielä viikon voimassa et tottakai siinä ajassa töihin pääsee tai taivaalta tippuu 250e että itse maksaa koko paskan.\nEilen oli niin uskomaton päivä.. Suoraan töistä terveystalolle siellä totesi että vasemman peukalon ojentaja jänne tulehtunut. Ajoin kotiin Peruutin autoa autotalliin, autotallin oven stopperi petti kovassa tuulessa ja pamahti suoraan sivupeiliin, kuori paskaksi ja lasi säröille päästä. Pääsen kotiin ja keittiön pöydällä on huoltomiehen jättämä lappu että kävi tarkistamassa pattereiden toiminnan kuten pyysin, ja että kissa on ilmeisesti nukkunut pois, osanotot.. Juoksin sohvalla ja siinähän se kissa makasi kuolon jäykkänä ja kamala ilme kasvoilla lääkäri epäili stressin koituneen kohtaloksi, ero muutto oli alku kuusta ja toinen kissa meni ex emännälle. Tuntuu niin käsittämättömältä että edellis iltana kehräsi vielä jaloissa ja nyt on poissa..\nadultia kusetusta ilmassa... saa nähdä kuinka käy mutta penniäkään en maksa jos ei edes ole.\nmiksei toi linkin liittäminen toimi?\nTulli, tarviiko edes sanoa enempää....\nHiiri päätti tulla aamulla asuntoon sisälle. Jäi sitten odottelemaan että pääsin töistä ja aloitin jahdin reilu 5h jälkeen hiiri vaihtoi hiippakuntaa. Kova kaveri. Kaks koiraa ja kissa asunnossa.\nSetä sinisten kanssa mittailtiin micran kiihdytysominaisuuksia, tuli kallis mittaus.. Voiko ihanemmin maanantai edes alkaa?\nTänään laskettiin appiukko viimeiselle leposijalle. Ikävä on kova.\nOsanotot. Kyllä se joskus alkaa hellittämään mutta varmana tuntuu pahalta jos olette olleet läheiset mitä nyt tosta sun viestistä ainakin käsittää niin olette olleet. Voimia sulle!\nKiitos. Olihan appiukko mulle kuin toinen isä, oma isä kun menehtyi jo 8 vuotta sitten.\nSelvis syy miks Mondeo hyyty maanantaina tienposkee. Sylkeny öljyt johonki ja 2-3 pyttyjen kk laakerit on väärässä paikassa.\nVoihan vittu 8h20min alaviisaudenhampaan leikkaukseen.. Pääsee taas sönköttämään ja syömään (juomaan) velliruokia.\nMikä Mondeo? Itsekin olen "onnellinen" MK3 farkku Mondeon omistaja nykyään ja tosiaan öljynpintaa on syytä tarkkailla. Ainakin venttiilikoppa vuosi joka suuntaan... sain sen luultavasti paikattua mutta johonkin sitä öljyä vieläkin häviää. Nyt on tullut ajettua noin 9tkm ja öljyä on listätty varmaan jo 9 litraa normi öljynvaihdon + suodattimen lisäksi Päästöt oli OK, meni läpi heittämällä katsastuksessa joten ei varmaan syö pahasti. Moottori on 1.8 bensa Turatekki HE.\nKolmoskoppanen 2L HE Duratekki. Oma ei tähänasti ollu ikinä syöny niin paljoa öljyä etteikö vaihtovälillä olis kannulla pärjänny.\nOlis mondeollinen osia jos tarviit jotai\nEn tiedä itkeäkö vai nauraako kun micrasta loppuu taas suuttimet kesken, 3bar bensanpaineella 270cc kyykkää vaparissa.. Mutta luojan kiitos nyt eikä sitten kun penkkiin pääsee. Alko vetojakin jo vähän olemaan kun teki sytkäkartan aivan uusiksi.\nTämä taitaa olla sopivin topic vaikka ei sinänsä edes vituta... ES jonne päätti vetää mopoautonsa käkkäristä ja pamahti kolmion takaa suoraan eteen joten legacyn etukulma pamahti suoraan mopoauton takakulmaan ja tienoo täyteen lasikuitusirpaleita.\nLegacyyn uusi puskuri, etulokarin maalaus ainakin ja vilkaista onko jotain vääntynyt. Jonnen faija tuli paikalle eikä näyttäny kovin tyytyväiseltä jälkikasvunsa rallikuskin taitoihin. Kuulemma toka kerta kun tölvi sen paskakasan kahden viikon sisällä ja tästä eteenpäin poika ajelee bussilla.\nvastoinkaymisiä osa 400. Aamulla ajelemaan kohti biltemaan hakemaan uusia pyyhkijöitä paskojen tilalle ja niitä siinä eilen vaihtelin mukavassa vesisateessa siellä pihalla. No vieressähän olis myös budget sport missä ehtii käymään ennen työhaastattelua tunnin päästä mutta eihän tuo vielä auki ollut. No siinä sitten vaan hyvissä ajoin kohti työpaikka ja perkeleen pakoputki rupeaa valoissa pärisemään niin perkeleesti ja taas manaamaan motonetin tarvike putket alimpaan helvettiin mutta matka jatkuu... Liedossa valoista lähtiessä pärinän määrä tuplaantuu ja hetken päästä huomaakin jo selvästi putken tökkivän maata vasten. Mitäs siinä kun mukavassa vesisateessa konttaamaan auton ympäri ja ihmettelemään että milläs vitun purkkavirityksellä tämänkin nyt hoitaa. Onneksi sentään löytyi yksi liina autosta minkä sitten virittelin ulkopuolelta konehuoneeseen kiinni ja näinhän sitä maavaraa tuli jo monta senttiä ja sillähän perkele pääsi vielä kotiinkin asti erittäin edustavalla lokareita pitkin menevällä räpellyksellä. Kaippa sitä huomenna kattelee että montas pulttia menee pakosarjasta poikki kunhan ne saa sen pätkän motonettiin tilattua. No jospas sitä sillä nöösipojan palkalla edes pääsee parin viikon sisällä töihin.\nmut Turun seudul noi butket pärisee aina. ja vastoin käymisist tulee ylisuurii =)\nno tuokin olisi ollut piikujuttu jos keskivälin kannake olis ollut tallessa. Tällä hetkellä taistelu menossa entisen työnantajan kanssa lopputilistä jota odottanut yli kuukauden. Vaikuttaa jo siltä että mennyt sillä äijällä jo nupissa ruuvit sekaisin ja useista lupauksista huolimatta mitään ei tilillä näy. No käyn juttusilla oikeusaputoimistossa koska muuten tästä tulee jo toinen kerta kun laillinen lopputili kusee. Ei ole iso summa edes vaan pelkkä irtisanomisajan palkka.\nOn se hankalaa saada nykypäivänä jääkaappi. Ensin toimitetaan väärä kaappi. Oikea kaappi saapuu melkein viikkoa myöhemmin ja on kolhiintunut. Näytemalli, eikä sitä oltu pesty tai pakastinta sulatettu. Joskohan vaihtaisivat uuteen vastaavaan tuotteeseen..\nE: ja oli irronnut pala kaapin ovesta sisäpuolelta.\nEdited April 26, 2016 by ArtoR\nKävin tänään täyttämässä zetan ilmastoinnin. Retrofit adapterit ja öljyt vaihtdettu. Lonkalta sattui grammatkin aika hyvin. Kompura lähti käyntiin ja perussettiä.\nKylmää tosin ei tullut, matalapaine tippui liki nolliin kun korkeapaine nousi tappiinsa, no ei mitään. Ajattelin sitten kuitenkin että jos ajamalla alkaisi toimimaan muttei, no kaupanpurkuu (toisin sanoen vein kylmäaineet takaisin pajalle) ja tilasin nyt ebaysta uuden paisuntaventtiilin ja kuivaimen, pitää sitten vielä aivan jokaiseen liitokseen vaihtaa viton renkaat.. Jos muita kiinnostaa tämmöinen retrofit niin laittaa yv:tä vaan niin keskustellaan, mieluusti skyllet ja säksät, zeta on tosi työläs kompuran sijainnin takia.. Ja täyden konehuoneen..\n8 viikkoa nyt odotellu puskuria saapuvaksi legacyyn joka kolaroitiin talvella.\nKävin näyttämässä pajalla kun korvauspäätökset yms. oli kaikki hoidossa ja tyyppi sanoi "no minäpä tilaan osat ja laitetaan auto kuntoon". Kuukauden odottelun jälkeen soittelin ja kysyin mikä maksaa niin vastasi "no on hieman hankala löytää puskuria kun ei ole millään purkaamollakaan".\nKerran viikossa soitellu ja aina sama virsi ettei ole löytyny. Nyt sitten soitin vakuutusyhtiöön ja kysyin voinko vaihtaa korjaamoa kun tuolla ei saada mitään aikaiseksi. Soitin korjaamolla ja sanoin "nyt on viimeinen mahdollisuus" niin yllättäen tyyppi sanoikin "tuohan auto tänne maanantaina niin laitetaan kuntoon"\nMielenkiinnolla odotan kauan auto seisoo siellä Subaru ollut siis ihan ajokelpoinen ja käytössä koko ajan kun puuttuu vaan puskurista puolet ja lokarissa iso lommo ja naarmut.\nHylky katsastuksesta. Kaikki jarrut laahaa, mutta muuten toimii hyvin. Ja päästöt tyhjäkäynnillä liika rikkaalla. No pitäneen ruveta jarrut purkamaan kokonaan, kun ei herkistely auttanut. Sitte ihmettelis tuota päästö hommaa.


asuntomessut - uusimmat sisällöt – yle.fi\nNaantali on vuokraamassa asuntomessujen parkkipaikkoja varten alueen Luolalasta\nAlueelle on tarkoitus mahtua 2 000 autoa.\nNaantalissa olisi tehty hyvä tulos ilman valtion koronatukiakin – kaupunkiin rakennettiin ennätysmäärä asuntoja\nKaupungin vuoden 2020 tulos nousi 10,2 miljoonaa euroa plussalle.\nSeinäjoella ehdotetaan uusien asuntomessujen hakemista – aloitteen tekijällä jo aluekin mielessä\nEdelliset asuntomessut Seinäjoella olivat vuonna 2016. Uusi tapahtuma voisi olla jo tämän vuosikymmenen aikana.\nAsuntomessut ovat talonrakentajille elintärkeä paikka näyttää omaa osaamistaan – markkinointi on aloitettu vuosi sitten\nTuusulan asuntomessuilla on esillä rakentajia myös Itä-Suomesta.\nYlen aamu tänään: Moni palaa tänään työpaikalle – miten joukkoliikenteessä on otettu huomioon koronaturvallisuus?Katso lähetys tästä\nTämän vuoden syksystä lähtien myös pojille tarjotaan hpv-rokotusta papilloomavirusta vastaan. Kirjailija Pasi Pekkola ottaa uudessa romaanissa kantaa me too -keskusteluun.\nTervon Koti Rannalla -messut siirtyvät vuodella eteenpäin koronatilanteen vuoksi\nMessut järjestetään elokuun lopulla vuonna 2021.\nTuusula valmistautuu kesän asuntomessuihin – kunta hakee lähettiläitä\nTuusula pyrkii löytämään ihmisiä, jotka välittävät kunnasta postitiivisia asioita.\nSavitaipaleen virkamiehillä välähti – Pöksänlahden rantatonteille otettiin nimet Kreikan mytologiasta\nAfrodite sadalla tonnilla, Haades hieman halvemmalla.\nNaantalin asuntomessujen tonteista varattu 14 – toinen hakukierros vauhdissa\nTontit ovat rakentamiskelpoisia syyskuun lopussa.\nLahti harkitsee asuntomessujen hakemista, mutta ei Karistoon\nHennalan alue on yksi vaihtoehto asuntomessujen pitopaikaksi, jos Lahti päättää messuja hakea


Asiakaspalautteet :: ullasinimaaria\nTmi Ulla Sini Maaria Pieniniemi\n"Loistava ja ammattitaitoinen hieronta ja hyviä vinkkejä!"\nKlassinen hieronta 60min.\n"Todella taitava ja osaava ammattilainen. Voin aina luottaa että kireydet ja jumit tulee hoidetuksi. Hyvällä mielellä lähdetään joka kerta 😊 suosittelen lämpimästi ✌"\nKlassinen hieronta 90min.\n"Mahtava ja ammattitaitoinen hieroja! Löysi loistavasti kipupisteet ja keskittyi rauhalliseen ja pehmeään hierontaan."\nPurentalihasten hieronta 60min.\n"Aivan mahtavaa asiantuntemusta! Sain paljon apua vaivaan jo ensimmäisellä kerralla ja aion varmasti käyttää Vuorenpunan palveluita uudestaan!"\nKlassinen hieronta 45min.\n"Ulla oli ammattitaitoinen hieroja ja antoi hyviä vinkkejä. Voimankäyttö oli juuri sopivaa. Iso suositus!"\n"Käynyt monilla eri hierojilla aikaisemmin ja ainoa joka saa jännityspäänsärkyni ja kovat kivut katoamaan kerta toisensa jälkeen on Ulla🙏 aivan paras tyyppi ja luotto hieroja. Voisin suositella kaikille ❣❣"\n"Olen käynyt monesti hieronnassa, mutta en ole koskaan näin asiantuntevan, vilpittömästi asiakkaan kipupisteistä ja terveydentilasta kiinnostuneen, jumeihin pureutuvan sekä työlleen omistautuneen ammattilaisen käsittelyssä. Voin suositella aivan jokaiselle, sydämellä! "\n"Ei enää tietoakaan siitä, etten tänä aamuna päässyt sängystä omin avuin ylös. Sain tästä avun nopeasti ja ohjeet arkeen jotta niin ei tapahtuisi uudelleen. Palaan tänne uudelleen!"\n"Todella asiantuntevaa ja asiakkaaseen perehtyvää palvelua. Hieronnan ohessa vinkit moneen eri kysymykseen :) "\n"Ulla checked my massage history before I came, so I felt that she was very well prepared and professional and dedicated. The massage was relaxing and comfortable. She adjusted the pressure depinding on my pains. She also gave me good advice after the massage to relax my body. I felt very much well taken care of. Highly recommend."\n"Kiitos taas tehokkaasta hieronnasta ja hyvistä kotiohjeista! "\n"Lämmin kiitos erittäin hyvästä hieronnasta, Ulla! Hain akuuttiin tukossa olooni apua ja sain sitä. Suosittelen."\n"Erittäin hyvä niska-hartiahieronta + kasvolihasten hieronta. Mukava plussa hierojan/hierojien oma-aloitteinen maskin käyttö. Vahva suositus +++++"\n"Todella asiantuntevaa ja hyvää palvelua! Arvostin myös todella paljon saamiaini kotihoitovinkkejä. Vahva suositus!"\n"Todella hyvä hieronta, niska- ja hartiajumit helpotti ja kasvohieronta johdatti nirvanaan. Miellyttävä henkilö ja vahva osaaja. Paikka myös viihtyisä. Suosittelen lämpimästi +++++"\n"Ihana asiansa osaava hieroja ja siisti paikka, suosittelut ❤"\n"Erinomainen, ammattimainen hieronta ja palvelu Ullalla"\n"Oikein hyvä hieronta, jumit aukesivat!"\n"Todella hyvää palvelua ja aukesi jumit hyvin. Kiitos Ulla!"\n"Hyvä kokemus: Asiantuntevaa palvelua ja apua jumeihin."\n"Tosi hyvä hieronta. Ullalla on hyvät otteet."\n"Erittäin tehokasta hierontaa, juuri sopivalla voimakkuudella! Kotoisa ilmapiiri. Suosittelen lämpimästi!"\n"Hieronta oli erinomainen ja Ullalla oli todella hyvät otteet. Tulen ehdottomasti uudestaan!"\n© 2018 Tmi Ulla Sini Maaria Pieniniemi. Y-tunnus2888553-3 Malli: LottaMattila. Blogikuvat: Ullasinimaaria


Vaasan Sportin Juniorit Ry - Naiset - Tositoimet alkaa turnauksella\nEtusivu »Joukkueet »Naiset »Tositoimet alkaa turnauksella »\nTositoimet alkaa turnauksella\n17.8.2017 16:08 Uutiset / Naiset\nTositoimet alkavat turnauksella\nTulevana lauantaina 19.8. Vaasan jäähallissa pelataan jälleen kerran naisten jääkiekkoa turnausmuodossa. Sportin naiset järjestivät turnauksen viime vuonna ensimmäistä kertaa ja päätös järjestää turnaus myös tänä vuonna oli helppo. Viime vuonna osallistujia oli toki kaksi enemmän, kun tänä vuonna. Syykin saattaa löytyä.\n-Viime vuonna turnaus oli syyskuun alussa ja silloin oli sarjaohjelma jo selvänä, joten joukkueiden oli helpompi lähteä turnaukseen. Nyt saattaa osa odottaa sitä ohjelmaa, veikkaa syyksi naisten joukkueenjohtaja Harri Bragge.\nTurnauksessa pelaa kolme joukkuetta: Sport, Kokkolan Hermes ja Kuortane. Kaksi ensimmäistä pelaa samassa sarjassa kauden alkaessa ja Kuortane taistelee naisten Liigassa.\nTurnauksessa kaikki pelaa kaikkia vastaan täyden ottelun verran, 3x20 min. Ensimmäisen ja toisen erän välissä 2 min taukoa ja toisen ja kolmannen erän välissä noin 10 min ja jäänajo. Ottelun jälkeen ammutaan rankkarit kerrasta poikki menetelmällä.\nSportin kokoonpanon on lähes sama kuin viime kaudella kauden aikana, muutamia uusia pelaajia lukuun ottamatta. Uutena pelaajana joukkueeseen on liittynyt Espoosta Johanna Gädda ja maalilla torjuu Melisa Mörönen. Penkin takana käskyjä jakaa Mika Nummi ja hänen apunaan toistaiseksi Noora Mylläri.\nNaisten vastuuvalmentaja Mika Nummi on syystäkin innoissaan turnauksesta, vaikka joukkueita vähän onkin. Taso on kova.\n- Kovatasoinen turnaus heti kauden alkuun edessä. Hyvä et päästään koviin peleihin heti kiinni. Jäällä ei olla vielä paljon keritty olemaan, että varmaan pientä hakemista alkuun. Uskon, että turnauksesta löytyy paljon positiivisia asioita tulevaisuutta ajatellen. Valmennukselle varmaan selkeytyy kuva mitä pitää harjoitella ja laittaa kuntoon ennen sarja avausta. Innolla odotan turnausta, kertoo vastuuvalmentaja Mika Nummi.\nKaikki vaan joukolla seuraamaan naisten huippukiekkoa Vaasa Areenan harjoitushalli 1:seen ja kannustamaan omiaan.\n11.00 – 13.00 Sport – Kuortane\n13.30 – 15.30 Hermes – Sport\n16.00 – 18.00 Kuortane - Hermes


COWASH III (Community-led Accelerated Water, Sanitation and Hygiene Project) vesihuolto-, sanitaatio- ja hygieniahankkeen tavoitteena on puhtaan veden saatavuuden ja sanitaation lisääminen Etiopian maaseudulla ja sitä kautta väestön terveydentilan parantaminen. Hankkeessa on käytössä yhteisöjohtoinen toimintamalli CMP (community managed project approach), jossa kyläläiset itse vastaavat vesihankkeen hallinnasta, toteutuksesta ja huoltotoiminnasta. COWASH III-hankkeen tavoitteet on asetettu Etiopian kasvu- ja muutossuunnitelman (GTP II) ja kansallisen vesiohjelman One Wash National Plan (OWNP II) sekä kestävän kehityksen tavoitteiden 6.1 ja 6.2 mukaisesti. Hankkeen IV-vaihe oli tarkoitus alkaa heinäkuussa 2020, mutta korona-pandemian alkaessa suunnittelutyö viivästyi. Hankkeeseen toivottiin Etiopian puolelta jatkokautta etenkin tilanteessa, jossa vesi-, sanitaatio- ja hygieniatoiminnalla (WASH) on terveyssektorin ohella kriittisin rooli väestön suojelemisessa korona-pandemialta. III-vaiheen jatko kesä-joulukuulle 2020 sisältää siten räätälöityjä aktiviteetteja koronan vastaisiin toimenpiteisiin, ml. humanitaarista toimintaa sekä kriisinsietokyvyn rakentamista pandemiaa vastaan hankkeen nykyisillä toiminta-alueilla Amharan, Tigrayn, Oromian, Benishangul Gumuzin ja SNNPR:n osavaltioissa. Suunnitellut aktiviteetit terveys-, karanteeni- ja eristyskeskuksissa ja yhteisöissä vaikuttavat suoraan pandemian torjuntaan. Toiminnassa noudatetaan kansallisen hätätilan säädöksiä ja rajoituksia sekä osavaltioiden mahdollisesti asettamia säädöksiä. Jatkokaudella pidettäisiin yllä myös hankkeen ns. perustoimintoja, eli vesi- ja sanitaatiopisteitä rakennetaan sekä yhteisöissä että instituutioissa ml. kouluissa ja terveysasemilla, nämäkin kontribuoivat pandemian vastaisessa työssä. Hankkeen kautta parannetaan myös naisten, nuorten tyttöjen ja vammaisten asemaa ja näiden ryhmien erityistarpeet otetaan huomioon pandemiaan vastatessa sekä hankkeen aktiviteettien suunnittelussa.\nPerusvesihuolto ja sanitaatio 50%\nVesihuollon ja sanitaation opetus ja koulutus 20%


« Vastaus #120 : 07.05.2022, 02:39:10 »\nLainaus käyttäjältä: VesaH - 06.05.2022, 18:20:20\nOnko epäloogista että nyt vihataan kovasti "ryssää" koska Venäjä hyökkäsi Ukrainaan. Toisen maailmansodan aikaan vihattiin "ryssää" joka oli hyökännyt Suomeen. Mutta silloin ukrainalaisetkin olivat ryssiä, koska ei Neuvostoliiton vähemmistökansallisuuksia eroteltu varsinaisista venäläisistä.\nOnko Ukrainan sota itse asiassa "ryssien" sisällissota?\nSe, ettei NL tai nyky-Venäjä halua/halunnut erottaa ukrainalaisia venäläisistä, ei kerro mitään siitä, mitä ukrainalaiset ITSE tms. kansat haluavat. Tuo päätöshän ei lopulta ole venäläisten. Kansallisaatehan tulee kansan sisältä. Toki ymmärrän, ettei ole näin yksinkertaista, vrt. Pohjois-Irlanti.\n« Viimeksi muokattu: 07.05.2022, 02:43:17 kirjoittanut DuPont »\n« Vastaus #121 : 07.05.2022, 11:02:51 »\nEi tuossa ole mitään loogista ristiriitaa. Venäjää ja venäläisiä (ja tsetseeni-, burjaatti-, jne) hyökkääjiä nuivistellaan koska he tunkeutuivat suvereenin valtion alueelle ja aloittivat siellä terrorikampanjan ja summittaisen murhailun, ryöstelyn ja raiskailun. Vieläpä röyhkeästi valheilla syyllistäen hyökkäyksen kohdetta. En ymmärrä miten tähän liittyy se että NL aikanaan kielsi koko Ukrainan kansan olemassaolon\nNL:ää ja puna-armeijaa vihattiin myös syystä että tunkeutuivat meidän tontille siviilejä pommittaen, provosoimatta ja sepitettyjen valheiden nojalla.\nOlen varma että jos (as if...) Ukraina olisi aloittanut provosoimattoman aseellisen hyökkäyksen Venäjän Federaation sydänmaille pommit ja ohjukset kaupunkien keskustoissa paukkuen, ja raa'asti siviileitä terrorisoiden ja raiskaillen valheellisen ja syyllistävän narratiivin nimissä, vihamme kohdistuisi Ukrainaan ja sen asevoimiin, ja venäläiset saisivat sympatiamme.\nOuto olio, pienivalkeapupu, Pentecost and 2 others like this\n« Vastaus #122 : 07.05.2022, 12:49:47 »\nJos Neuvostoliiton asukkaista 10 % oli ukrainalaisia, kai puna-armeijan sotilastakin saman verran oli ukrainalaisia. Eri asia sitten mihin heitä sijoitettiin. Suomeen hyökänneistä sotilaista ei välttämättä joka kymmenes ollut Ukrainasta.\n« Vastaus #123 : 07.05.2022, 13:15:12 »\nLainaus käyttäjältä: VesaH - 07.05.2022, 12:49:47\nKaivelepa jostain lähteitä näille turinoillesi. Ja mieluiten jossain muussa ketjussa. Muistelepa samalla, miten ukrainalaisia kohdeltiin 1932-1933 ja revi siitä sitten jotain anekdoottia heidän aktiivisesta riemustaan osallistua Neukkulan touhuihin.\npienivalkeapupu, Lalli IsoTalo and Mangustin like this\n« Vastaus #124 : 07.05.2022, 16:41:30 »\nLainaus käyttäjältä: Pentecost - 07.05.2022, 13:15:12\nVenäjällä oli silloin muitakin, jotka ottivat saksalaiset vastaan vapauttajina.\nVoin sanasta sanaan siteerata inkeriläisen mummon sanat, kun hän esitteli meille Pihkovan Kremliä: "Saksalaiset tullessaan avasivat tämä kirkon, eikä Stalin sitten enää uskaltanut sitä sulkea." Stalin oli muuten gruusialainen.\nTässä kohtuullisen hyvä elokuva aiheesta englanniksi tekstitettynä\nVenäläisyys ei ole ongelma, vaan kommunismi on.\n« Vastaus #125 : 07.05.2022, 17:32:02 »\nSitähän minäkin. Paitsi että Putin ei ole kommunisti vaan oikeistolainen diktaattori.\n« Vastaus #126 : 07.05.2022, 18:07:54 »\nVenäjällä on aina vallassa isovenäläisyys. Yhteiskuntajärjestelmät ovat pelkkiä instrumentteja joiden tehtävä on palvella pääaatetta.\nYhdessä vaiheessa tsaarinvalta katsottiin oikeaksi tavaksi palvella isovenäläisyyttä, sitten aate puettiin kommunismin kaapuun ja nyt putinistinen fasismi on keino ajaa pysyvää aatetta.\n« Viimeksi muokattu: 07.05.2022, 19:40:52 kirjoittanut -PPT- »\nMika, Lalli IsoTalo and pienivalkeapupu like this\n« Vastaus #127 : 07.05.2022, 21:31:27 »\nSuurin osa hyökkäysjoukoista tuli Ukrainasta. 1900-luvun alkupuoli oli erilaisten rotutieteiden aikaa. Yksi idea muiden joukossa oli että ihmiset ovat luonnostaan ksenofobisia, eli toisinpäin jos hyökkääjä näyttää samalta kuin oma naama, on sellaista vastaan tappeleminen henkisesti vaikeampaa. Tämä on tietysti höpöhöpöajatus, koska naapuriheimot ovat tapelleet keskenään "aina", ja modernit sodat käydään sellaisilla etäisyyksillä että vihollisen etnisiä piirteitä ei näe, varsinkaan jos on talvivaatteet päällä. Mutta Neuvostoliitossa aina välillä joku tällainen idea päätyi viralliseksi totuudeksi, ja sillä mentiin. Joku sitten keksi että suomalaiset ja ukrainalaiset ovat etnisesti läheistä sukua keskenään (eivät ole), joten kannattaa vallata Suomi ukrainalaisjoukoilla, koska suomalaiset epäröivät ampua kohti. Ukrainalaiset tunsivat metsät lähinnä pelottavista lastensaduista. Ukrainalaiset eivät tienneet metsäsodankäynnistä mitään, ja Suomi oli metsää, mutta sitä pidettiin vain teknisenä yksityiskohtana, sikäli kun asiaa edes mietittiin. Ukrainalaiset myös toivat kaikki varusteensa mukanaan, polttonesteet ja voiteluöljyt olivat tietty talvilaatua, mutta Ukrainan talvea varten, ja talvi oli poikkeuksellisen kylmä ja Ukraina 1000 kilometriä etelämpänä, joten kylmänkestävyys ei riittänyt ja polttoaineet ja aseet jäätyivät. Sodan loppuvaiheessa pakon edessä teoriat hylättiin ja rintamalle tuotiin siperialaisia hiihtojoukkoja, jotka onnistuivatkin talvisodankäynnissä paljon paremmin (mihin tosin riitti jo se ettei jäädy hengiltä tai eksy metsään). (Lähde, muistaakseni: William Trotterin kirja A Frozen Hell: The Russo-Finnish Winter War of 1939–1940.)\nGoldstein, VesaH, Mangustin and 1 other like this\n« Vastaus #128 : 07.05.2022, 21:44:37 »\nVähän naurettavia nuo tähän asti esitetyt keissit, suorastaan väkisin väännettyjä ja epätosia. Olisin odottanut enemmänkin tämänlaisia:\nVäite: kaikki somalit ovat tulleet Suomeen loisimaan veronmaksajien kustannuksella.\nEpätosi koska: Lahdessa oli Rautella varastomiehenä yksi somali. Ja kaikki muistavat Jama Jaman, tuon verrattoman sittarin kassan. Lisäksi tarinoiden mukaan pääkaupunkiseudun bussit ja taksit eivät liikkuisi ilman somaleja.\nOT: Mitä eroa on Suomen hallituksella ja binäärilaskennalla?\nBinäärilaskennassa on ykkösiä.\n« Vastaus #129 : 07.05.2022, 22:28:40 »\nLainaus käyttäjältä: Outo olio - 07.05.2022, 21:31:27\nKukin saa toki vedota niihin historiallisiin lähteisiin kuin pystyy, ja sillä vakavuudella kuin haluaa.\nMiksi William Trotter (USAn itärannikon liberaali) on vuonna 1991 tehdyssä kirjassaan jotenkin enemmän vakavastiotettava kuin aikalaiskirjoitukset?\nEikös neukkulan hajoamisen jälkeen nimenomaan ole ollut tahtoa pestä sitä syyllisyyttä pois, jonka neukkulan tukeminen aiheutti tietyille kansoille?\nOlen muuten vakaasti sitä mieltä, että etnisten asioiden suhteen on helpompaa tehdä monenkinlaista väkivaltaa erinäköiselle henkilölle. En tietenkään tähän kannusta tai tätä hyväksy, mutta se näyttää maailmanhistoriassa olleen aika normi. Oliko ne neukut jo 1939 niin hyviksiä, että eivät tällaista tuhatvuotista asiaa tarvinneet?\nHaluan vielä piruilla pykälän lisää!\nMinkälaisia ajatuksia 1991 vuonna "liberaali" voi esittää realistisesti rotusuhteista, kun tarkoitus olisi myös myydä kirjoja? Jos kehtaisi edes viitata tuohon suuntaan, niin se inkvisitio kyllä seuraisi. Ehkä se on myös se syy, että me tiedämme vain William Trotterin.\n« Viimeksi muokattu: 07.05.2022, 22:56:28 kirjoittanut SatuSetä »\n« Vastaus #130 : 07.05.2022, 23:49:52 »\n..jos kaivellaan..niin Suomalaiset ovat taistelleet Ukrainialasia vastaan 44. divisioona (44. Gornostrelkovaja divizija), varsinaisesti 44. vuoristojalkaväkidivisioona, toisinaan suomeksi myös 44. tarkka-ampujadivisioona tai 44. ukrainalainen valiodivisioona, oli alun perin Ukrainassa koottu puna-armeijan jalkaväkidivisioona, joka oli voimassa yhtymänä 15. huhtikuuta 1919 alkaen ja 24. huhtikuuta 1941 saakka.\n44. divisioona muistetaan talvisodasta, jossa se otti osaa Raatteentien taisteluihin. 44. divisioonan kotialueena oli Žytomyrin alue Ukrainassa lähellä Kiovaa.[/quote]\n44. divisioona koki tuhon Suomussalmella/Raattessa.\n« Vastaus #131 : 07.05.2022, 23:55:47 »\nSodassa kotikenttäetu on ratkaiseva voimavara. Se nähtiin Raatteen tiellä ja se nähdään Ukrainassa.\nSatuSetä, Nuivettunut Han-nenetsi, simppali and 1 other like this\n« Vastaus #132 : 08.05.2022, 14:53:06 »\nLainaus käyttäjältä: simppali - 07.05.2022, 23:49:52\n44. divisioona muistetaan talvisodasta, jossa se otti osaa Raatteentien taisteluihin. 44. divisioonan kotialueena oli Žytomyrin alue Ukrainassa lähellä Kiovaa.\nSuomussalmella tuli kostettua 44. Divisioonan ukrainalaisille myös puolalaisten puolesta jotka olivat juuri syyskuussa kärsineet samaisen valloitusjoukon kynsissä.\n« Vastaus #133 : 08.05.2022, 18:23:38 »\nLainaus käyttäjältä: VesaH - 07.05.2022, 17:32:02\nOliko chileläisyys silloin ongelma, kun Pinochet hallitsi Chileä? Oman muistini mukaan ei ollut, vaan oli lähellä, että meitä ei koulussa pistetty lukemaan Pablo Nerudaa ja laulamaan Viktor Jaran lauluja. Chilen kommunisteista myös tuotettiin ensimmäiset pakolaiset Suomeen.\nwjp and Erikjaak like this\n« Vastaus #134 : 12.06.2022, 17:24:27 »\nLukekaa Helsingin Sanomista artikkeli Televisiossa esitetty kommentti profeetta Muhammedista on johtanut Intiassa suuriin mielenosoituksiin, kuolemiin ja kansainväliseen poliittiseen kriisiin ja sen perässä olevat kommentit.\nAjattelin käydä kommentoimassa ja olin varma että kommenttiani ei julkaista. Mutta ei tarvinnut kommentoida, muut olivat jo sanoneet samat asiat.\nJoko Helsingin Sanomat on muuttunut, tai sitten väite sen harrastamasta sensuurista on jo alun perin ollut epätotuus.\n« Vastaus #135 : 19.06.2022, 10:22:29 »\nTarjosin itse kahta kommenttia tuohon ketjuun. Niitä ei julkaistu. Se on vähän erikoista, kun viestiketju on muuten täynnä kommentteja joista yleensä joutuu käräjille.


RR-tietopalvelu -hankekuvaus S22515, Osuu ja uppoaa – Osuva ja vaikuttava 360-vr-materiaali modernien digitaalisten valmistusteknologioiden kouluttamiseen ja perehdyttämiseen eri kohderyhmien tarpeisiin\nHankkeen nimi: Osuu ja uppoaa – Osuva ja vaikuttava 360-vr-materiaali modernien digitaalisten valmistusteknologioiden kouluttamiseen ja perehdyttämiseen eri kohderyhmien tarpeisiin\nPuhelinnumero: 029 450 5000 (vaihde)\nHankkeen yhteyshenkilön nimi: Tuomisto Antti\nYhteyshenkilön asema hakijaorganisaatiossa: lehtori yp\nYhteyshenkilön sähköpostisoite: antti.tuomisto(at)utu.fi\nYhteyshenkilön puhelinnumero: 040 737 1533\nHankkeen tavoite on tuottaa tunnistettuihin uusimpiin kone- ja materiaaliteknologian osa-alueisiin nykyisille ja tuleville osaajille osuvampaa ja omaksuttavampaa koulutus- ja perehdytysmateriaalia tavalla, joka parantaa yritysten ja niiden henkilöstön muutoskyvykkyyttä. Kohdeteknologiaksi hankkeessa on valittu 3D-tulostus eli ainetta lisäävä tulostus, mutta tuotetut ratkaisut ovat sovellettavissa muihin teknologioihin. 3D-teknologian potentiaali on huikea ja liittyy suoraan vihreään siirtymiseen ja innovointiin, kuten muutkin uudet teknologiat. Tulostettava aine voi olla esimerkiksi muovia, metallia, keraamia tai lasia.\nHanke tukee alan toimijoiden ja osaajien toimijaverkoston dialogia 360-vr-koulutus- ja perehdytysmateriaalilla, joka sopii täydennys-, muunto- ja jatkokoulutustarpeisiin. Virtuaalitodellisuus (virtual reality), keinotodellisuus on parhaimmillaan 3D-lasien eli virtuaali-/vr-lasien kautta tarkasteltuna, jolloin kuva ja ääni vievät henkilön kaiken huomion vr-lasien avulla. Se on hyvin immersiivinen eli käyttäjä ”uppoaa” esitykseen paremmin kuin perinteisiin materiaaleihin. Lisäksi 360-asteen aito reaalimaaliman videokuva on todettu edelleen erittäin upottavaksi, paremmaksi kuin animoitu video tai 2D-kuvat. Se on hyvin todenmukainen ja realistinen, helposti tuotettavissa ja muokattavissa. Materiaalin avulla alan yritysten (tilaaja- ja toimittajayritykset sekä koulutus-/yrityspalveluja tarjoavat organisaatiot) asiantuntijat pystyvät nopeammin ja laadukkaammin edistämään TKI-toimenpiteitä (tutkimus-, kehitys- ja innovaatiotoimet) kohteeseen osuvan ja oppijoihin (yritysten henkilöstö, yrittäjät, irtisanomisuhanalaiset) uppoavan (immersiivisyys) materiaalin avulla.\nHankkeessa kohteena on 3D-tulostus. Teknologiamateriaalia tuotetaan osaamisen T-mallin mukaisesti kohdeyritysten tarpeiden perusteella. T-malli kuvaa sisältöä, jossa on kattavasti aihealueen kaikki osa-alueet (T:n vaaka-akseli) ja tapauskohtaisesti jonkun relevantin aiheen tai aiheiden syvällisempi käsittely. Tässä vaaka-akseli tarjoaa kattavasti uusien 3D-tulostusteknologioiden perusteet osana työtä, liiketoimintaa, palveluja ja muutosta, ja pystyakseli mahdollistaa tarpeiden perusteella osaajakohtaisesti valittujen kohteiden syvemmän substanssiosaamisen, joskus hyvinkin syvälle tarkasti rajattuun aiheeseen.\nKoulutusmateriaalien sisältöjen suunnittelussa ja toteutuksessa tehdään tiivistä yhteistyötä yritysten (36 yritystä, 6 pilottia) kanssa. Suunnittelun ja palautteiden iteraatioita toteutetaan koko hankkeen ajan. 3D-tulostusmateriaalin tuottamisen ja pilotoinnin (testit, workshopit, seminaarit 3D-tulostuksen työkierrosta) lisäksi selvitetään osallistujien kyvykkyyspolkujen jatkumoja eli mitä, miten, missä ja milloin osallistuja voisi jatkaa osaamisensa syventämisistä aiheen parissa. Siten tuotetut materiaalit ja toimintamallit saadaan integroitua osaksi muuta olemassa olevaa koulutus- ja itseopiskelutarjontaa ja alan toimijoiden kanssa luotua dialogipohjaista verkostoa.\nKoulutusmateriaalin sisällön verkosto- ja dialogimalli perustuu 6Aika:Digikyvykkyys-hankkeessa tuottamaamme Into360-palveluun. Palvelun keskeiset käsitteet ovat dialogi, mikro-oppiminen ja tapauskohtaisuus. (https://workinformatics.utu.fi/news/digikyvykkyyyden-nosto-ja-paikkauskeinot/)\nHanke parantaa yritysten nykyisen henkilöstön koulutusmahdollisuuksia, rekrytoitavat pystyvät hankkimaan itselleen relevanttia koulutusmateriaalia, alan toimijat saavat käytännönläheistä tietoa samalla kun alan toimijaverkostot rikastuvat ja tehostuvat vuoropuhelun avulla. Näiden tavoitteiden summana ”kyvykkyys sopeutua, mukautua ja hyödyntää toimintaympäristössä tapahtuvia nopeita ja jopa ennakoimattomia muutoksia parantuu. Myös keinot ja osaaminen yllättävän muutoksen aiheuttamasta kriisistä selviytymiseen ovat parantuneet.” (et 12.4.).\nLopputuloksena on 360-vr- koulutusmateriaalin toteutusohje ja O&U-toimintamalli, tuotettu 3D-tulostuksen materiaali kone- ja materiaaliteknologian tuottajien ja tilaajien tarpeisiin, O&U:n integrointisuunnitelma osaksi yrityksen koulutus- ja perehdytystoimintaa sekä tulosten levitys- ja käyttöönottoselvitys muiden teknologioiden tarpeisiin 3D-teknologioiden hyötykäyttöönoton nopeuttamiseksi ja vaikuttavuuden kasvattamiseksi. Ratkaisu on sovellettavissa muihin vastaaviin uusiin teknologioihin.\nVarsinainen kohderyhmä 3D-tuottajien ja hyödyntäjäyritysten (mikro- ja pk-yritykset, yrittäjät) henkilöstö ja irtisanomisuhan alla olevat henkilöt sekä kohderyhmälle palveluja tarjoavat tahot.\nViimeksi mainittu viittaa koulutusyrityksiin ja konsultteihin, jotka tarjoavat palvelujaan kohdeyrityksille. Nämä tahot voivat ottaa käyttöönsä uuden O&U-koulutusmallin, joka pohjautuu 360-vr-videoon, ja siten laajentamaan digitaalista tarjontaa tehokkaasti ja edullisesti.\nVälilliseen kohderyhmään kuuluvat muiden alojen yritykset, koulutusta tarjoavat yritykset ja organisaatiot, työssä olevat asiantuntijat (ml. yrittäjät) korkeakoulujen tutkijat ja opettajat, jotka työskentelevät yritysrajapinnassa erilaisissa laboratorioissa ja vastaavissa TKI-palveluissa sekä yrityslähtöisten projektitoimeksiantojen parissa. Lisäksi uusien teknologioiden hyödyntämisen edistämiseksi aluekehittäjät ja erilaisten työvoima- ja yrityspalvelujen kehittäjät ja tarjoajat Varsinais-Suomessa pyritään huomioimaan.\nMyönnetty EU- ja valtion rahoitus: 100 000\nSuunniteltu julkinen rahoitus yhteensä: 404 880\nOsallistuvien yritysten toimialoja ei ole rajattu etenkään 3D-tulosteiden käyttäjäpuolella. Hankkeen koulutukset on suunnattu teknologia-aloille, jotka yleensä ovat miesvaltaisia. Mutta 3D-tulosteiden käyttömahdollisuudet ovat hyvin monipuoliset, jolloin teknisten alojen rinnalle saadaan muuta muotoilua ja designia sisältäviä toimialoja. Markkinointitoimenpiteet pyritään kohdentamaan mahdollisimman monipuolisesti kaikille sukupuolille. Teknologiat itsessään eivät lähtökohtaisesti ole sukupuolittuneita. Karrikoituna 3D-tulostuksen tuottajapuoli on miesvaltaisempi, kun taas hyödyntäjäpuolella on vähemmän vino sukupuolijakauma.\nErityisesti tiedotuksessa ja viestinnässä pyritään välttämään perinteisiä sukupuolirooleja tekniikan ja sen hyödyntämisen tematiikassa. Viestintä ja tiedotus ovat sukupuolineutraaleja ja koordinoinnissa ja ohjausryhmän toiminnassa valtavirtaistaminen on mukana osaajapulankin takia.\nHankkeen päätavoite on kasvattaa uusien teknologioiden hyötykäyttöönoton nopeutta ja vaikuttavuutta kaikilla toimijoilla sukupuolesta riippumatta.\n3D-tulostus tarjoaa uusia innovaatioita yritysten perustoiminnan kehittämiseksi kestävään suuntaan. Lokaalimpi, ketterämpi, materiaaleja tehokkaammin ja taloudellisemmin käyttävä 3D-tulostusteknologia voi vaikuttaa isosti nykyiseen valmistus- ja tuotantoekosysteemiin. Lisäksi käytettävä 360-vr-teknologia mahdollistaa etäopiskelun ja –koulutuksen, joka vähentää suuresti matkustamistarvetta opiskelun, koulutuksen tai kouluttamisen takia.\n3D-tulostuksen vaikutus joiden tuotteiden ja osien tuottamiseen on merkittävästi ympäristöystävällisempää, vähemmän resursseja kuluttavaa ja vähemmän päästöjä ja jätettä synnyttävää. Vaikutus voi olla määrällisesti pieni, mutta toiminnan laajentuessa yhteenlasketut säästöt ja toimintatapojen muutokset ovat merkittävä osa digitaalista muutosta. Sama pätee muiden uusien teknologioiden potentiaaliin, jota hanke pyrkii edistämään.\nHankkeella ei ole suoria vaikutuksia tähän kategoriaan.\nHankkeella ei ole välittömiä vaikutuksia vesistöihin, maaperään tai ilmanlaatuun.\nHankeen toimenpiteet eivät kohdistu Natura 2000 –ohjelman alueisiin.\n3D-tulostuksen vaikutukset tuotteiden, osien ja prototyyppien ym. valmistuksessa vähentää merkittävästi materiaalien käyttötarvetta ja jätettä koko tuotteen elinkaaren aikana. Myös kehittäminen ja versiointi on edullisempaa tästä näkökulmasta. Vaikka tämä arvio on näin esitettynä on korkea, sen yhteiskunnallinen ja globaali vaikutus on pienempi pienehkön käytön takia. Osin tästä syystä hanke tavoittelee 3D-tulostukselle ja uusille teknologioille keinoja, joilla hyötykäyttöönottoa saadaan kiihdytettyä.\nHankkeella on vain vähäisiä vaikutuksia tähän. Itse 3D-tulostus vaatii vähemmän energiaa kuin vastaava perinteinen tuotanto, mutta energian lähteeseen tai tuotantotapaan ei paljoa voida vaikuttaa suoraan.\n3D-tulostus ja muut uudet teknologiat sekä 3560-vr-materiaalit otettuna hyötykäyttöön muuttavat koko elinkeinorakennetta uudistamalla nykyisiä toimintatapoja, ajattelua, työntekemistä, työkulttuuria, liiketoimintaa sekä luovat täysin uusia mahdollisuuksia tehdä ja yrittää. Kestävä kehittäminen on näiden uusien teknologioiden erottamaton ominaisuus, jota ilman niitä ja niiden käyttöä ei enää toteuteta, tutkita tai muuten edistetä.\nO&U- aineisto tulee perustumaan digitaaliseen, aineettomaan 360-vr-teknologiaan. Samaten 3D-tulostus ja muut uudet teknologiat itsessään pyrkivät hajauttamaan ja uudistamaan aineettomien tuotteiden ja palvelujen tuotantoa ja edelleen kehittämistä.\nO&U-materiaali on käytettävissä etänä, jolloin koko koulutus- ja perehdytystoiminnan pystyy järjestämään uudelleen. 3D-tulostus on myös toteutettavissa monille asiakkaille etänä, jolloin tuotekehityksessä tai toimituksissa voidaan liikkumisen sijaan toimia verkossa.\nO&U –aineistoon perustuva opiskelu ja kouluttautuminen on tehokkaampaa ja vähemmän aikaa vievää kuin perinteiset opiskelu- ja koulutusmuodot (mm. Turun yliopiston 6Aika: Digikyvykkyys –osahankkeen loppuraportti). Immersiivisyys antaa opetustilanteessa enemmän kuin pelkkä tietokonenäytön tuijottaminen. Aineiston dialogipohjaisuus tukee entisestään työhyvinvointinäkökulmaa tukien kommunikointia yhteisön/palvelun puitteissa.\n3D-teknologialla on hyvät mahdollisuudet toimia teknologia-alan ja näitä ratkaisuja hyödyntävien muiden alojen tasoittajana: 3D-tulosteiden hyödyntämiseen tarvitaan kaikkia työelään toimijoita, pelkkä teknologia ei itsessään ole ratkaisu.\nO&U-ratkaisut tasoittavat ja monipuolistavat mahdollisuuksia osallistua täydennys- ja muuntokoulutuksiin aloilla ja teemoissa, joista on suuri osaajapula. Niihin sisäänrakennettu dialogipohjaisuus kannustaa verkostoitumaan ja osallistumaan.\n3D-tulosteiden monipuolisuuden ja 360-vr-toteutuksien vaikuttavuuden myötä koo elinkeinoelämä ja liiketoimintaympäristö saavat uusia keinoja yhteisten asioiden tekemiseksi ja kehittämiseksi. Näkyvyys, avoimuus, tiedotus ja viestintä kutsuvat kaikkia osallistumaan teknologioiden hyötykäyttöönottoon ja 360-vr-kokeiluihin.\n3D-tulostuksessa ja O&U –aineistossa tuodaan korostetusti esiin ratkaisujen ympäristövaikutukset vihreään siirtymään. Sen avulla tapahtuva liiketoiminnalliset tehtävät sekä opiskelu ja kouluttautuminen tapahtuvat kustannustehokkaasti ja etänä tarjoten uusia mahdollisuuksia tietointensiivisissä työtehtävissä ja välttäen tarpeetonta matkustamista ja resurssien käyttöä. Vaikutukset näkyvät myös välillisesti materiaali-, logistiikka ja kuluttaja/alihankkijatoiminnoissa.


Agoda.fi tarjoaa online-rekisteröitymistä uusille hotelliyhteistyökumppaneille - Agoda.fi\nAgoda.fi tarjoaa online-rekisteröitymistä uusille hotelliyhteistyökumppaneille\nke, elo 25, 2010 06:20 CET\nSINGAPORE (25. elokuuta 2010) – Agoda.fi, Aasian globaali hotellivaraussivusto, ja osa Nasdaq-listattua Priceline.com:ia, tarjoaa nyt online-rekisteröitymistä helpottaakseen hotelleja aloittamaan yhteistyön Agodan kanssa.\nAgoda on yksi maailmanlaajuisesti nopeiten kasvavia verkossa toimivia hotellifoorumeita, jonka verkostoon kuuluu yli 130 000 hotellia 32:lla eri kielellä. Agoda tunnetaan Aasiasta käsin ulkomaille matkustavien asiakkaiden keskuudessa hyvin, eikä se ole vieras tuttavuus kansainväliselle matkailuyhteisöllekkään, sillä Agoda tarjoaa eräitä edullisimpia hotellihintoja Aasiassa.\nYhteistyö Agodan kanssa tarjoaa hotelleille pääsyn Agoda-jäsenten yli miljoonan asiakkaan tietokantaan ja mahdollistaa hotellille näkyvyyden Aasian ja Tyynenmeren alueelle, jota pidetään eräänä maailman dynaamisimpana markkina-alueena.\nAgodan hotelliyhteistyökumppanit saavat täyden tuen Agodan eri markkinatiimeiltä, sekä markkinointiapua asiakkaille kohdistettujen viikottaisten uutiskirjeiden ja maailmanlaajuisten PR-julkaisujen muodossa. Yhteistyön aloittminen on ilmaista, ja uuden online-rekisteröitymisen avulla helpompaa kuin koskaan.\nUusi rekisteröitymissivu on osa Agodan tuotonvalvontajärjestelmää, YCS:ää (Yield Control System). YCS on Agodan oma ohjelmisto, johon kirjautumalla hotelliyhteistyökumppanit voivat asettaa huoneen hintoja, hallita huoneiden saatavuutta, ladata tietosisältöä, luoda kampanjoita ja seurata omaa suoriutumistaan.\nAgoda tarjoaa erilaisia työkaluja jakelukanavien hallintaan, joten hotelliyhteistyökumppanit voivat hallita huonetarjontaansa juuri siten kuin parhaaksi näkevät.\nAloittaakseen yhteistyön Agodan kanssa hotellinomistajat voivat vierailla https://ycs.agoda.com/registration.aspx ja täyttää rekisteröitymislomakkeen. Kun tiedot on täytetty ja lähetetty, Agodan markkinavastaava ottaa yhteyttä suorittaakseen tilin aktivoinnin. Tämän jälkeen yhteistyö hotellin ja palkintoja voittaneen Agodan sivuston kanssa voi alkaa.\nLisätietoja Agodasta ja yhteistyöohjelmasta saat ottamalla yhteyttä PR@agoda.com


Skyteam Manki 125 50 cm³ 2015 - Rauma - Mopo - Nettimoto\nTästä hyvä ja tehokas manki seuraavalle.\nTosiaan tekniikkana 125lifan pz22 kaasarilla ja 150lifan kisasähköillä ja koko tekniikalla ajettu alle 1000km ja sen kyllä huomaa ajaessa. Yksi miinus että staattori on valoton joten ei saa valoja ilman että staattorin vaihtaa ja lyö valot kiinni. Juuri maalattu tankki, swingi, runko, raiserit, sivuposki ja kaikki nämä 2k ja automaaleilla. Rohkeasti tarjoamaan mutta ei vaihtoja eikä paljoa tinkivaraa. Myös ilman tekniikkaa voin myydä!


Palkka – mitä enempi, sen parempi? | Psykologilehti\nPalkka kertoo arvostuksesta – saakoon jokainen ansionsa mukaan. Työsuhteen aikana on tapana palkita hyvästä suoriutumisesta, ja tyypillisesti palkitseminen tapahtuu palkankorotuksella. Jos palkka ei nouse, vaikka esihenkilö kertoisi olevansa erittäin tyytyväinen työntekijään, tulee mieleen oliko se sanoin osoitettu arvostuskin tyhjiä sanoja. Jos avoin työpaikka ei täyty, se voi johtua sijainnista kaukana psykologien koulutuspaikkakunnista, kaksikielisyyden vaatimuksesta tai työpaikan huonosta maineesta. Tai sitten tarjotaan loputonta työsarkaa pienellä palkalla!\nEnsimmäisessä kesätyöpaikassani liesitehtaalla kyseenalaistin ammattiyhdistyksen palkankorotuksiin keskittyvän edunvalvonnan. Voisiko jokin muukin olla tärkeää: esimerkiksi työntekijöiden toiveiden maksimaalinen huomioiminen lomien ja pekkaspäivien ajankohdissa? Yliopiston palkkalistoilla sama ajatus eli yhä, ja liitin sen palkitsemiseen: olisipa palkitsemislista, jolla olevat asiat jokainen laittaisi tärkeysjärjestykseen. Joku arvostaisi eniten mahdollisimman suurta palkkaa, toinen taas miellyttävää ja tilavaa työhuonetta, kolmas tehotykkiä työasemanaan, neljäs ottaisi lisää vapaa-aikaa, ja viides taas erinomaisen esihenkilön. Epäilijät arvelivat tuon johtavan vielä nykyistäkin suurempaan kateuteen, minä taas arvelin, että läpinäkyvästi toteutettuna tämä saattaisi tuottaa tyytyväisiä työntekijöitä.\nSama hyvän työelämän aihepiiri kiinnostaa minua edelleenkin työterveyspsykologina. Ehkä ikä on lisännyt kyltymättömyyttä, kun nyt haluaisin sekä hyvän palkan että nuo kaikki muutkin hyvät ja kauniit asiat. Eniten kaipaisin kuitenkin palkka-avoimuutta. Palkkaa pidetään yksityisasiana, mutta näin ei palkkatasa-arvoisuus etene. Jotta palkkoja, työn vaativuutta ja oikeudenmukaisuutta näissä voitaisiin verrata, täytyy puhua selkeästi kokonaispalkasta: tästä työstä tällä kokemuksella ja koulutuksella maksetaan yhteensä kaikkine lisineen tämän verran. Avoimuus on tätä päivää.\nKirjoittaja on Psykologiliiton hallituksen jäsen ja työskentelee työterveyspsykologina Lahdessa.


Melissa eteerinen öljy - Luonnonmukainen elämäntapa\nMelissa eteerinen öljy on tislattu sitruunamelissasta (Melissa Officinalis) joka tunnetaan myös nimellä Lemon Balm.\nSitruunamelissa on sitruunalta tuoksuva minttukasvien sukuun kuuluva yrtti, jota on perinteisesti käytetty myös lääkekasvina.\nSituuna Melissan käyttöhistoria\nMelissan lehdet ovat raaka-aine Carmolis vedessä, jota tislattiin ranskassa jo 1611. Carmolis munkit valmistivat sitä ja se tunnetaan nykypäivänä edelleen Carmolis tippoina.\nPerinnetiedon mukaan Melissaa on käytetty hermojärjestelmän ja sydämen tunnetaakan tasapainottamiseen. Sitä onkin käytetty vuosisatoja harmonisoimaan mieltä ja kehoa.\n”Balm makes the heart merry and joyful”\nMelissa tekee sydämen iloiseksi ja onnelliseksi. Joten sitä onkin käytetty perinteisesti masennuksesta toipumisen tueksi.\nViimeaikaisia nykyajan tieteellisiä tutkimuksia löytyy melissasta myös mm. muistin ja oppimisen tueksi. Useiden tutkimusten mukaan sitruunamelissasta voi olla apua myös iholle.\nSitruuna melissan tuoksu\nMelissa eteerinen öljy on lohduttava ja rauhoittava, mieltä kohottava ja virkistävä sitruunainen tuoksu, joka tasapainottaa tunteita.\nMinulle sen tuoma tunne on sanatonta vahvuutta herkkyyttä ja selkeyttä, jotain mikä täytyy vain itse kokea.\nKuten olen kertonut siitä miten tuoksut vaikuttavat limbiseen järjestelmäämme, tuoksuilla on myös vaikutusta meidän tunteisiimme. Tutustu myös tunteita käsittelevään artikkeliini.\nMelissa ja tunteiden tasapainottaminen: Hyväksyntä, ymmärrys, emotionaalinen shokki, viha, pelko, suru.\nMelissa öljy on kokeilemisen arvoinen silloin kun mieli, sydän ja sielu on erityisen hauras. Olenkin suositellut hautajaisten jälkeen ystävääni käyttämään White Angelica öljyä, joka sisältää myös melissaa.\nTunteiden vuoristorataa tasapainottamaan ystäväni käyttää sitä parfyymin tapaan lentomatkoillaan kärsittyään lentopelosta.\nMelissa eteerisen öljyn käyttövinkit:\n– Lentomatkoilla rauhoittavana parfyymina.\n– ihohaasteisiin, iholle.\n– Stressin hallintaan (iholle levitettynä tai diffuuserissa)\n– Levitä ihon chakroille, jos chakra pisteet ovat sinulle tuttuja.\n– Aamumeditaatiossa tuomaan rauhaa ja keskittymistä.\n– Lisää kylpyveteen ja nauti rentouttavasta tuoksusta.\n– Hierontaan väsyneille lihaksille, V-6 öljyyn sekoitettuna.\n– Muista myös White Angeliga ja Awaken öljysekoituksemme, jotka sisältävät tätä meidän aitoa ja ainutlaatuista melissaa.\n– Melissasta saattaisi olla apua herkälle ja sulkeutuneelle mielelle kohottamaan mielialaa.\n– Sopii hyvin tea tree, lime ja eucalyptus öljyn seuraksi.\nLue oma jäsentili ja astu sisään verkkokauppaan.\nMiksi melissa on niin arvokasta?\nAidolla puhtaalla melissalla on sen ainutlaatuinen aromi ja vaikutukset. Melissa kasvaa Young Livingin farmilla idahossa, ei muuten ole mikään helppo juttu sen kasvattaminen ja saaminen öljyksi. Arvokkkuus selittyykin sen saatavuudella, koska yhdestä kasvista saadaan vain niin kovin vähän öljyä.\nJotta saadaan 454 grammaan ( 1 pound = pauna) Young Livingin puhdasta eteeristä öljyä tarvitaan noin 3 tonnia sitruunamelissan lehtiä. Nyt varmaankin ymmärrät miksi tämä ainutlaatuinen eteerinen öljyn on niin kovin arvokasta ja arvostettua? …\nYmmärrät nyt siis miten siis kolme tonnia Melissan lehtiä voikaan mahtua pieneen pulloon. Kolmesta tonnista Melissaa saadaan noin 90 pulloa Melissa eteeristä öljyä (5ml). Ymmärrät varmaankin nyt jokaisen tipan arvokkuuden. Yhdessä (5 ml) pullossa on noin 80-90 tippaa, joten yksi tippa vastaa noin 37-41 grammaa tuoretta Melissaa. Varsinaisia tehotippoja siis.\nMelissan arvokkuuden ja saatavuuden vuoksi löytyykin markkinoilta tuotteita jotka eivät ole aitoja. Näissä on usein käytetty Lemongrassia ja Citronellaa joissa on myöskin samantyyppinen sitruunainen tuoksu. Valitse siis luotettava toimittaja kun haluat aitoutta.\nTuotteemme on täytettävä kaikki sille asetetut Seed to Seal laatuvaatimukset laboratorio testauksista alkaen. Arvokkuuden vuoksi sitä käytetäänkin vain usein erityisissä tilanteissa, kun sitä tarvitaan. Tiedät kyllä kun on se oikea hetki, kun sinulla on tämä öljy.\nKurkista Mona, Utah - melissa farmille:\nMona farmilla viljellään myös Laventeli, Clary Sage, Goldenrod, Juniper, Blue Yarrow, Melissa, White Fir eteerinen öljy, Evergreen essence essential oil blend, Ruta, Hyssop eteerinen öljy … Lue lisää farmista\nGary Youngin elämäntyö eteeristen öljyjen parissa\nYstäväni ovat kertoneet niin paljon upeita tarinoita Garysta ja hänen elämäntyöstään. Sekä muistan miten ystäväni kertoi saaneensa Garyn oman pullon Melissaa silloin kun sitä ei ollut muutoin saatavilla. Ystäväni todellakin oli Garyn mielestä Melissan tarpeessa ja Gary halusi niin kovasti auttaa häntä.\nHaluatko tutustua tarkemmin Young Livingin elämäntapaan ?


Kesäkausi lähenee loppuaan. | Lempäälän Kisa Yleisurheilu\nKesäkausi lähenee loppuaan.\nKirjoittanut Minna 31. Elokuu 2009 - 18:24\nKesäkausi Hakkarin kentällä saa päätöksensä tiistaina 1.9.2009. Kisailemme vielä 5-7 vuotiaiden temppuradassa, jossa omat sarjat äideille ja isille. 9-13 vuotiaille on 3-ottelu 40m, pituus ja kuula siinäkin oma sarja äidille ja isille. Tehdään tästä koko perheen hauska tapahtuma. Harmittavasti on samalle päivälle päällekkäisyyksiä mm. aamulehden viestikarnevaalit yms. mutta ollaan muut runsaslukuisesti paikalla. Tarjolla kahvia, mehua ja pullaa kaikille mukana oleville.\nPienille (vihreä ryhmä) jaetaan tapahtumassa kunniakirjat kesän mukana olosta. Muistakaa kuitenkin kaikki kilpailuihin osallistuneet että virallinen päätöstapahtuma on Moision koululla 10.10 klo 16.00 jolloin jokainen kilpailuissa käynyt saa mitalin kaulaansa.\n2 merkittävää tapahtumaa on vielä yleisurheilupuolella syyskuussa Tampereen ratinassa on 12.9 Tampere junior games (ilmoittaudutaan ja maksetaan itse kilpailukalenteri.fi sivuilla) ja 13.9 Pm-sisulisäottelut joihin ilmoittautuminen lekin ilmoittautumistaululla tai sähköpostitse minna.rajamaki@lekiyu.net tähän kisaan Leki maksaa osallistumismaksun.\nTalvikausi alkaa 30.9.2009 ja siitä lisätietoa Lekin sivuilla tai 050 389 6821/Minna Rajamäki.


20.05.2021 | Markus Rautio\nPower Apps on osa pilvipohjaista Microsoft Power Platform -kehitysalustaa, joka on yleisesti käytetty termi kuvaamaan Microsoftin neljää tuotetta: Power BI, Power Automate (aiemmin tunnettu nimellä Flow), Power Virtual Agents sekä jo mainittu Power Apps. Tässä blogissa kerron lisää Power Appista ja sen tuomista mahdollisuuksista moderniin sovelluskehitykseen.\nMikä ihmeen Power Apps?\nPower Appsilla voidaan rakentaa ja kehittää asiakkaan tarpeiden mukaan räätälöityjä liiketoimintasovelluksia. Ratkaisu mahdollistaa nopeat ja ketterät toteutukset, sillä sen käyttö ei vaadi pro-code-syväkoodaamista alusta alkaen, vaan sovellukset luodaan niin sanotulla low-code-koodaamisella yhdistäen tietoa eri lähteistä ja rakentaen valmiista palikoista yrityksen tarpeiden mukainen sekä näköinen sovellus.\nPower Apps sisältyy mm. Office 365 E1-E5 lisensseihin, eli erillistä lisenssimaksua ei välttämättä tarvita Power Appsin peruskäytön hyödyntämiseen. Office 365 lisensseihin sisältyvä Power Apps mahdollistaa kevyet toteutukset hyödyntäen esimerkiksi Sharepoint ja Microsoft Teams -järjestelmiä.\nKetterä sovelluskehitys on avain tehokkaaseen sekä mukautuvaan digitaaliseen toimintaan. Power Appsilla toteutetut sovellukset ovat täysin responsiivisia, eli niiden käyttö onnistuu laiteriippumattomasti.\nRatkaisulla voidaan myös modernisoida olemassa olevia sovelluksia ja digitalisoida sellaisia töitä, jotka nykymallissa vaativat turhaa manuaalista työtä. Yrityksen tarpeiden muuttuessa ja kasvaessa Power Apps-sovellukset ovat helposti ja ketterästi muokattavissa vastaamaan uusiin tarpeisiin.\nEsimerkkicase: Oletko toimistolla -sovellus\nPower Apps mahdollisti yritykselle helpon tavan seurata toimistolla työskentelevien henkilöiden määrää. Yritys tarvitsi apua toimistolla työskentelevien henkilöiden ja henkilömäärien seuraamiseen useassa toimipisteessä. Ennen Power Appsilla toteutettua sovellusta yritys seurasi henkilömääriä manuaalisesti muun muassa toimistolla olevalla lapulla, johon työntekijät kirjoittivat nimensä ja tulo- sekä saapumisaikansa.\nOli aika siirtää yrityksen toimistolla työskentelevien henkilöiden ja henkilömäärän seuranta nykyaikaan. Ratkaisu oli Power Appsilla rakennettu Oletko toimistolla -sovellus, jonka toteutus oli vain muutaman päivän nopea urakka. Sovelluksen kautta yrityksen työntekijät pystyvät nyt ilmoittamaan koska ovat toimistolla ja näin seurata myös päivittäisiä henkilömääriä jokaisessa toimipisteessä.\nOletko toimistolla -sovellus on vain yksi esimerkki Power Appsin mahdollistamasta sovelluskehityksestä, sillä sovelluskehitysmahdollisuudet Power Appsilla ovat todella monipuoliset. Me Valtilla autamme hyödyntämään modernin Power Platformilla toteutetun sovelluskehityksen mahdollisuudet.\nTarjoamme nykyisen ympäristön ylläpitoa sekä kehitystä, ja autamme rakentamaan, käyttöönottamaan ja ylläpitämään uusia sovelluksia. Mikäli ketterä sovelluskehitys ja sen tuomat mahdollisuudet kiinnostavat, olethan yhteyksissä meihin Valtilla!


Under my umbrella: Toivepostaus: Juttua Remistä\nMulta aina välillä pyydellään postausta Remistä ja yhdeltä lukijalta sain ihan kysymyksviä sähköpostiini koskien Remiä ja mittelspitziä rotuna. Joten tässä ois nyt vastaukset kysymyksiin kuvitettuna Remin vauvakuvilla!\nMiten päädyitte mittelspitziin ja uros koiraan?\n- Mä ihastuin joskus lukion alussa pomeranian- rotuun, mutta pikkuhiljaa tajusin, että en haluis, että koira on ihan niin pieni (Niko oli alusta asti sitä mieltä, että ei niin pientä koiraa). Sit aloin tutkimaan asioita ja ihan googlettamalla löysin tietoa, että pomeranian, kleinspitz ja mittelspitz- rotujen koiran ovat lähes samannäiköisiä, mutta vaan eri kokoisia. Nikon vanhemmilla on tiibetinspanieli Totti ja tykkäsin ihan hirveesti siitä, miten pehmonen Totti on paksuine karvoineen, mutta halusin itselleni ehdottomasti pystykorvakoiran. Haluttiin koira, joka ei jää jalkoihin, jolla on pitkä ja pehmeä karva ja jolla on pystykorvat. Lisäksi haluttiin leikkisä ja eläväinen rotu, joka kiintyy omistajiinsa. Haluttiin myös, että koiralta löytyy luonnetta ja toiveena oli myös, että meidän koira tulis hyvin toimeen muiden koirien kanssa. Eli pomeranianin ja tiibetinspanielin (ja Nikon haluaman shiba inun ja siperian huskyn) kautta päädyttiin lopulta mitteliin.\n- En oikein osaa selittää, miten päädyttiin uroskoiraan, se oli vaan alusta asti selvää meille molemmille. Nikon perheellä on aina ollut poikakoira, joten varmaan se sieltä sitten tuli.\nOnko Remi miten luonteenkuvauksen mukanen koira?\n-Täältä voi halukkaat lukea tarkempaa rotukuvausta, mutta kyllä Remi vastaa mielestäni hyvin kuvausta. Remi on kiintynyt muhun ja Nikoon ja loukkaantuu (alkaa haukkumaan ja ulisemaan meidän perään), esim. kun sen jättää autoon vaikka kaupassakäynnin ajaksi. Lisäksi uusiin ja tuntemattomiin ihmisiin Remi suhtautuu varauksella ja jos ihminen ei anna haistella itseään, Remi perääntyy ja saattaa alkaa haukkumaan. Tuttuja ihmisiä Remi tervehtii iloisesti ja pusutellen ja hyörien ja pyörien eteisessä.\n-Mitteleitä pidetään räksyttäjinä, mutta Remi haukkuu lähinnä leikkiessä ja jos säikähtää jotain. Tällöinkään haukkuminen ei oo mitään räksyttämistä. Ihan pentuna Remi komenti meitä haukkumalla, mutta jokaisesta haukusta sisällä suihkautettiin vesisumua sen kasvoille. Lopulta Remi oppi tykkäämään suihkepullosta ja halus, et sen suuhun sumutetaan vettä, mut onneks siihen mennessä se oli jo oppinut olemaan haukkumatta.\n-Remi tulee tosi hyvin muiden koirien kanssa toimeen ja sillä onkin paljon koirakavereita. Remi on kuitenkin sen verran "pomottaja", että alkaa alistamaan muita koiria, jos huomaa niiden olevan sellasia nössöjä, jotka ei sano Remille vastaan.\n-Lisäksi Remi on tosi oppivainen ja tekee mielellään kaikkia temppuja (varsnkin jostain namipalasta). Remi on myös tottelevainen, vaikka välillä se ihan selvästi testaa meitä ja esittää, että ei kuulis käskyä. Yritetäänkin pitää Remiä vapaana aina kun se on mahdollista turvallisesti ja aina Remi on tullut luokse ja antanut meidän ottaa itsensä kiinni.\n-Mittelit on vahtikoiria ja Remillä on kyllä voimakas vahtivaisto. :D Sen lempipuuhaa on istua tai maata parvekkeella ja vain tuijottaa ohi kulkevia ihmisiä. Remi ei kuitenkaan onneks hauku niille, kattoo vaan. Lisäksi kaikki erikoinen, vaikka vaan puun lehti, joka pyörii tiellä tuulen mukana, on niin kiinnostava, että se pitää saalistaa. Lisäksi Remi on saalistanut kerran jonkun hiiren ja pikkulinnun poikasen.\nMiten sopeutunut kerrostalo asumiseen? Onko haukku herkkyyttä ollut helppo kitkeä pois? Miten ootte pyrkiny kitkemään sitä pois?\n- Musta Remi on sopeutunut hyvin tai no onhan se melkein koko pienen ikänsä asunut kerrostalossa. Ylempänä kerroinkin, miten opetettiin Remi olemaan haukkumatta sisällä, mutta valitettavasti Remi haukkuu yksinollessaan. Ei tiedetä, kuinka paljon tai pahasti, koska ainoastaan yksi naapuri on haukkumisen kuullut tai kuulee ja siitä meille aina huomauttaa. Remi on kuitenkin yksin vain päiväsaikaan, eikä koskaan esim. öisin, joten haukkuminen ei oo niin pahaa, että voitas siitä esim. varoitus saada. Tällä hetkellä Remillä on kuitenkin aina yksinollessaan sitruunapanta ja siitä nähdään luotettavasti, onko se haukkunut. Välillä on ja välillä ei. Nyt on ollut pari viikkoa, ettei Remi oo haukkunut ollenkaan yksinollessaan, joten toivon, että se ois vihdoin oppinut olemaan hiljaa.\nKuva: Jaakko Sorvisto\nOliko helppo opettaa sisäsiistiksi kerrostalossa?\n- Remi oli jo meille tullessaan tosi siisti ja teki kaikki tarpeensa paperille (öisin saattoi tulla huteja) ja oppi sisäsiistiks jo reilun kolmen kuukauden ikäisenä, joten oli tosi helppo opettaa sisäsiistiks. Remi tuli meille talvella, jolloin ulos mentäessä oli aina puettava paljon päälle, mutta ei se meitä ahistanut, sillä oli ihana kun oli oma hauvavauva kotona. Tehtiin aina niin, että kun aamulla herättiin tai jos Remi herätti meidät yöllä (herätti vain silloin kun sillä oli tosi kova hätä) niin toinen meistä piti Remiä sylissä niin kauan kunnes toinen sai puettua. Remiä kannettiin myös hississä ja rappukäytävissä aluksi, sillä Remi ei tehnyt tarpeitaan koskaan sylissäollessaan. Käytiin aluksi tunnin tai parin välein pihalla ja pikkuhiljaa Remi oppi pyytämään itse ulos menemällä eteiseen. Olishan se varmasti ollu helpompi vaan päästää takapihalle, mutta siinä vaiheessa kun koira on niin ootettu, niin edes ulkonaramppaaminen ei ärsyttänyt. Nykyään Remistä huomaa, että se haluaa pihalle kun se alkaa tuijottamaan tosi häiritsevästi meitä tai nykimään lahkeista ja hihoista. :D\nSujuuko koiran omistaminen hyvin opiskelujen kanssa?\n- Remi tuli meille silloin kun olin koulusta joululomalla, joka oli tosi kiva, sillä sain viettää ensimmäiset kolme viikkoa sen kanssa kotona. Mulla oli keväällä muutenkin tosi vähän koulua ja Nikolla on tosi vaihtelevat työajat, joten Remin ei tarvinnut olla pitkiä aikoja yksin. Kesällä välillä meillä sattui työajat Nikon kanssa yhteen, jolloin Remin ois pitänyt olla joku 9h yksin, mutta silloin vietiin Remi joko Nikon vanhemmille hoitoon tai sit äiti tuli meille joksikin aikaa. En oo kokenut, että ois jotenkin hankala käydä koulussa ja töissä ja omistaa koira, kunhan vain huolehtii, että koira ei oo putkeen yksin mitään hirveitä aikoja.\nMiten käyttäytyy (oletettavasti) yksin ollessaan?\n- Leikkii, sillä keittiön matto on usein vähän rullalla tai vinossa ja sohvan koristetyynyt lattialla. :D Remi myös tuhoaa paikkoja ja esim. meidän sohva on jo ihan kauheassa kunnossa.. Lisäksi se on syönyt yhden rahin, mattoa, seiniä, kenkiä, takkien vetoketjuja.. Ollaankin annettu Nikon kanssa Remille lempinimeks tuhonaattori, sillä aina jännitetään kun tullaan kotiin, että mitä se on taas "naattoroinut". Toivotaan todella, että kun Remi kasvaa, se alkais nukkumaan yksin ollessaan.\nKadutko, että hankitte koiran tässä vaiheessa elämää?\n- Voin rehellisesti sanoa, että en oo kertaakaan katunut Remin ottamista. Tietysti oon kironnut ja ollut todella vihainen esimerkiksi silloin, kun sohvasta oli eka kertaa syöty pala irti ja raavittu kangasta pilalle, mutta aina lopulta se Remi on vaan niin ihana, että se saa kaikki tuhoamiset anteeksi. Meillä oli nyt just hyvä vaihe elämässä ottaa koira, koska haluttiin molemmat sitä paljon ja kun ensimmäisen kerran käytiin katsomassa pentuetta, josta Remi oli ja tultiin sen reissun jälkeen kotiin, ei meidän tarvinnut kuin katsoa toisiamme ja molemmat ties, että yks niistä pennuista tulee meille (vaikka siis mentiin ihan vaan katsomaan pentuja huviksemme ja, että näkisimme, millaisia koiria mittelit on). Musta koira pitää ottaa silloin, kun se tuntuu "oikealta", ei siihen sen kummempaa aikaa tai ikää oo.\nSuosituksia mitteliä harkitseville?\n- Kannattaa tutustua rotuun hyvin ennen hankintaa ja miettiä, että millaisia "ominaisuuksia" koiralta haluaa. Mittelit on tosi oppivaisia ja Remi on ainakin varsinainen adhd, joten sen kanssa pitää olla valmis lenkkeilemään ja leikkimään paljon. Lisäksi Remi on aika itsepäinen ja kouluttamattomana se ois varmaan kauhea räksyttäjä, joka tekis mitä itse haluis ja milloin haluis.\nMuuta mitä tulee mieleen koiran hankinnasta ja Remistä noin yleensä tähän mennessä?\n- Hmm, oon varmaan jo sanonut kaiken, mitä mulle tulee nyt äkkiseltään mieleen. Tosiaan, mun mielestä koiran ottamiselle ei oo mitään tiettyä aikaa, jolloin se kannattais ottaa vaan kyllä sen sitten vaan tuntee, kun on siihen valmis. Tietysti pitää olla talous sen verran kunnossa, että on varaa maksaa esim. eläinlääkärikulut, jos jotain erityistä sattuu. Myös koiran ruuat on yllättävän kalliita! Niin ja kaikki lelut, joita tekee mieli ostaa usein sille pikku natiaiselle, ihan vaan siksi, että siitä tulee itselle niin älyttömän hyvä mieli, kun näkee, miten koiran silmät oikein loistaa kun se saa upottaa hampaansa uuteen leluun. :D Remistä vielä sen verran, että en ois voinut parempaa koiraa meille toivoa! Remillä on huumorintajua, paljon energiaa ja sympatiaa (nuolee esim. kyyneleet silmistä tai kun olin tosi kipeänä kesän alussa, Remi kävi aina tarkistamassa, että oon hengissä, mutta osas jättää mut muuten rauhaan). Lisäksi Remi on kyllä maailman suloisin hauva ja se on meidän oma rakas pikkuvauva.\nToivottavasti tää postaus miellytti kaikkia tän tyylistä toivoneita! :) Haluun kuitenkin korostaa, että vastasin kysymyksiin ihan omien kokemusten perusteella, enkä todellakaan väitä olevani mikään koira-asiantuntija! Koirien kasvatukseen on paljon erilaisia mielipiteitä ja joku toimii jonkun mielestä ja toisen mielestä se tapa on täysin väärä. Ollaan itse tyytyväisiä siihen, millainen koira Remistä on meidän kasvatuksella tullut sekä Remillä on tosi mukava kasvattaja, joka auttaa asiassa kuin asiassa. :) Jos tulee vielä jotain kysyttävää mieleen niin laittakaa niitä vaan kommenttiboksiin tulemaan! :)\nLähettänyt Sara klo 12:03\nTunnisteet: Remi, toivepostaus\nEnna 14. syyskuuta 2013 klo 12.56\nVoi mun paras koirakamu ♥\nSara 14. syyskuuta 2013 klo 19.12\nhih Remi lähettää terkkuja! ♥\nPihla 14. syyskuuta 2013 klo 13.52\nmaailman suloisin koira <3\nniin onkin :) <3\nAnonyymi 14. syyskuuta 2013 klo 14.57\nEi Jeesus miten söpöjä kuvia!! Mä en ole ikinä ollut koiraihmisiä mutta tollasen palleron ottaisin paijattavaks koska tahansa. I-ha-na! :)\nSara 14. syyskuuta 2013 klo 19.13\nRemi on sulattanut muutaman muunkin ei-koiraihmisen sydämen ;)\nHemppe 14. syyskuuta 2013 klo 15.25\nVoi hän on niiiiiin suloinen ♥ mun koirakuume vaan kasvo. :D\ntiedän ton tunteen! :D\nMimmu 14. syyskuuta 2013 klo 16.40\nOnko remin turkin hoito millasta, hoidatteko sitä mitenkään erityisesti, muuten kuin esim. harjaamalla? lähteekö remistä paljon karvaa? ihana koiruus :)\nSara 14. syyskuuta 2013 klo 19.15\nei hoideta muuten kuin harjaamalla ja pesemällä silloin kun on tarvetta :) no joo ja ei, sillon kun Remin turkki vaihtui pentuturkista niin karvaa lähti enemmän ja vieläkin irtoaa välillä sellasia tuppoja vanhaa karvaa. ja myöhemminkin tulee olemaan aikoja kun karvat vaihtuu ja silloin sitä lähtee enemmän mut tällein "normaalisti" sitä ei mun mielestä irtoa enempää kuin muistakaan koirista. :)\nAnonyymi 14. syyskuuta 2013 klo 16.41\nhih Remi kiittää ;D\nAnonyymi 14. syyskuuta 2013 klo 19.29\nVoi noloa, oon aina luullut et Remi ois tyttökoira xD en tiiä mistä oon sen mielikuvan oikeen ees saanu haha, mut voi että kun se on vaan sulonen!!! :)\nSara 14. syyskuuta 2013 klo 20.14\nVoi ei eiks remi oo ihan selvä pojan nimi? :D\nAnonyymi 14. syyskuuta 2013 klo 22.00\nHehe no musta se on tuntunu aina tytön nimeltä, voi olla että assosioin sen demi-nimeen :D\nSara 15. syyskuuta 2013 klo 9.41\nAijaa hyvä et nyt sit selvis! :D\nmilperimulperi 14. syyskuuta 2013 klo 20.14\nVoi miten söpö Remi on!\nMun on pakko kauheesti kehua tätä sun blogia! Tässä on jotenkin niin kauniit ja laadukkaat kuvat aina ja selvästi näät tosi paljon vaivaa tän blogin eteen. Sulla on myös musta ihana tyylitaju, oot tosi kaunis ja teillä on sievä kotikin. Plus että sulla on tosi kaunis vartalokin! Nyt loppuu ylisanat kesken, muttatykkään kovasti siis lukea sun blogia :)\nSara 15. syyskuuta 2013 klo 9.43\nKiitos tositosi paljon, tälläsestä kommentit piristää mieltä aina! :) mä haluankin panostaa tähän blogiin ja tän ulkoasuun ja käytän harvoin esim. kännykkäkuvia niin on ihana et se myös huomataan :)\nAnonyymi 14. syyskuuta 2013 klo 21.07\nPomeranian,ei pomerian :D\nSara 15. syyskuuta 2013 klo 9.44\nHups, kiitos korjauksesta! :D\npostauksen toivoja:):) 15. syyskuuta 2013 klo 7.23\nKiitos tästä postauksesta!!:)\nJoudutaan vissiin kuitenki semmonen kolmisen vuotta allergioiden takia viel odottaa ennenku koira otetaan.. :(\nMutta kyllä se mittelspitz rotuna vaan vahvistu entisestään! ♥\nIhana Remi! (:\nSara 15. syyskuuta 2013 klo 9.46\nHih kiitos vaan itelles kysymyksistä, niitten perusteella oli helppo tehä tää postaus! :) voi vitsi, noi allergiat on inhottavia! Mullakin oli ennen koira-allergia ja en pystyny kauheesti Nikon perheen koiraa aluks silittelee mut sit just muutamassa vuodessa siedätyin ja nyt remistä ei oo tullu mitään allergiaa vaikka sitä pusuttelen ja halailen joka päivä :)\nAnonyymi 15. syyskuuta 2013 klo 12.06\nMoikka! Tää ei nyt yhtään liity tähän postaukseen, mutta mun mieleen jäi kummittelemaan se sun yhdessä postauksessa vilahtanut brooklyn-paita! Ajattelin tilata sen netistä, kun en omasta kotikaupungista löytäny.. niin kysyisin semmosta, että vastaako se millä lailla sun mielestä kokoaan? Ku mietin että jos haluan vähän löysemmän, niin kanttiiko mun ottaa ihan oma xs-koko vai onko se sen verran pientä kokoa että kannattais ottaa sitten s? Kiitos jos jaksat auttaa! :D\nSara 15. syyskuuta 2013 klo 12.52\nMoi! Kyllä vastaa kokoaan ja se on tarkotettu sellaseks hieman löysäks :) käytän yleensä aina M:ää ja ja sekin on ja no niistä kuvista näät et millainen se on :D\nAnonyymi 15. syyskuuta 2013 klo 14.37\nAnonyymi 15. syyskuuta 2013 klo 20.00\nVoi että, mä hypin täällä melkein tasajalkaa kun koirakuume nousee ja nousee vaan tälläsistä postauksista :) Remi on kyllä niin suloinen hihi.\nSara 15. syyskuuta 2013 klo 20.08\nKoirakuume on kyllä sellanen mihin ei oo kun yks parannuskeino ;)\nJeanette 15. syyskuuta 2013 klo 21.45\nMiten voi olla olemassa jotain noin suloista! Haluisin vaan pusutella <3\nSara 15. syyskuuta 2013 klo 22.19\nhih niinpä! :D <3\nNina 16. syyskuuta 2013 klo 16.02\nTosi kiva postaus :). Teidän remi on kyllä tosi suloinen!! :) Meillä asustaa 5kk ikäinen lapinkoira joka on aika samannäköinen ja kuulostaa niin tutulle, että ei voi olla vihainen vaikka toinen olisikin tuhonnut jotain :D.\nSara 19. syyskuuta 2013 klo 8.49\nVoi remin paras kaveri oli lapinkoira joka muutti sit kesällä pois! Ne oli ihan rakastuneita... :D jep, remiä luullaan tosi usein lapinkoiraks kun se on niin iso :D\nAnonyymi 18. syyskuuta 2013 klo 22.41\ntoi eka kuva sust nikost ja remist on ihana ! :'D t. Riikka ainii ps voitko lähettää mulle sen kuvan dinersist mis oon yksin mun pöydäs !\nSara 19. syyskuuta 2013 klo 8.48\nSe on siltä päivältä kun haettiin remi kotiin niin se on ihan väsy ja silti otettiin vaan kuvia kun se on söpö :D <3


Lajipäällikkö hehkutti jokamiehenluokan uutta aluevaltausta – “Tässä selkeästi on tulevaisuutta” | UrheiluUutiset.com\n12.07.2020 / 21:02\nLajipäällikkö hehkutti jokamiehenluokan uutta aluevaltausta – “Tässä selkeästi on tulevaisuutta”\n19.7.2019 / 10:51\nJokamiehenluokan yleisen luokan SM-kisat ajettiin tänä vuonna Hyvinkäällä (Kuva: Carolin Tamminen).\nJokamiehenluokan yleisen luokan SM-kisat ajettiin kesäkuun viimeisenä viikonloppuna Hyvinkään Vauhtipuistossa. Ensimmäistä kertaa yleisö pääsi seuraamaan perinteikkään lajin SM-kisoja myös suorien verkkolähetysten kautta, kun LiveSports Promotions tuotti molempina kilpailupäivinä laadukkaan lähetyksen paikan päältä lajin ystäville.\nJokamiehenluokan eli “jokkiksen” yleisen luokan SM-kisat ajettiin Hyvinkään Vauhtipuistossa kesäkuun viimeisenä viikonloppuna. Sää suosi niin kilpailijoita, kuin yleisöäkin ja Hyvinkään UA:n järjestelyt toimivat hyvin koko kilpailutapahtuman ajan. Myös perinteiselle Hyvinkään radalle tehty ehostus näkyi ja keräsi kehuja.\n– Tosi hienolta näyttää! Kyllähän täällä kun katsoo penkkoja, varikkoa ja koko tätä touhua, niin täällä on menoa ja meininkiä, AKK:n lajipäällikkö Juho Ketonen hehkutti LiveSports Promotions -yrityksen tarjoamassa suorassa YouTube-lähetyksessä toisena kilpailupäivänä.\nEnsimmäistä kertaa lajin historiassa tapahtumia pystyi seuraamaan suorana lähetyksenä muuallakin kuin kilpailupaikalla ja LiveSports Promotionsin laadukkaat YouTube-lähetykset (lauantai / sunnuntai) keräsivätkin runsaasti niin katsojia, kuin myös positiivista palautetta. Ketonen, jonka vastuualueina ovat jokamiehenluokan lisäksi rallicross, jäärata ja crosskart, löysi uudesta palvelusta vain ja ainoastaan hyviä puolia.\n– Kyllähän tässä selkeästi on tulevaisuutta. Katselin eilen itse YouTubesta lähetystä, kun olin tallilla autoa rakentamassa. Loistava palvelu ja hienoa, että saadaan näkyvyyttä. Varmasti tämä on se tulevaisuus isojen kisojen osalta. Ympäri Suomea ajetaan hienoja isoja kisoja, niin SM, kuin kansallisiakin. Näkisin muualtakin näitä live-lähetyksiä, Ketonen hehkutti.\nMuutenkin perinteinen laji on juuri nyt taas hyvässä nosteessa.\n– Onhan näiden (jokamiehenluokan kisojen) ympärille tullut paljon ja nykyään paljon tehdään myös kilpailun ulkopuolella asioita. Palvelut on parantunut, on livelähetystä ja onlinea. Suorituspaikat ja turvallisuus ovat parantuneet. Kokonaisuutena ollaan menty tosi paljon eteenpäin. On se hienoa nähdä, että “jokkis” kiinnostaa ja toivottavasti jatkossa saadaan vielä enemmän näkyvyyttä hienolle lajille, Ketonen toivoi.\nMyös harrastajamäärien suhteen laji voi ja elää edelleen hyvin.\n– Ollaan tällä kaudella aika lailla samassa kilpailutahdissa kuin viime vuonna. Uusia harrastajia tulee myös. Debytantteja, eli uusia nuoria harrastajia on tänä vuonna noin 50. Viime vuonna oli vähän alle 90. Kyllä “jokkis” kiinnostaa, meillä on noin 3000 harrastajaa lajin parissa aktiivisesti vuosittain, Ketonen taustoitti.\nEnsi vuonna jokamiehenluokan yleisen luokan SM-kisat ajetaan Porissa.\nLue myös! Timperille dramaattisten vaiheiden jälkeen ensimmäinen SM-kulta – “Heti täyspotti” (4.7.2019)


Möhö - murujen kerääjä: Sata kirjaa\n( Ennen - Rodos 2016 )\nJuhlavuoden kunniaksi päätin osallistua haasteeseen lukea vuoden aikana sata suomalaisen kirjailijan teosta. Aluksi se tuntui vähän rehvakkaalta uholta, mutta puolessa vuodessa selvitin urakan.\nTarkkaan ottaen luin vain 97. Kaksi äänikirjaa kuuntelin ja yhden ekirjan tein itse.\nRyhmittelin lukemiseni kymmenen kirjan nippuihin ( huom. linkit ):\n8. Sähköiset ekirjat\n10. Matkalla luetut\nJa tässä kaikki peräkkäin: Sata suomalaista kirjaa\n( Jälkeen - Rodos 2017 )\nOlisinpa nuorena opiskelijana ollut yhtä ahkera lukija, mihin olisinkaan päätynyt. Haasteen jälkeen aion vieroitusoireita välttääkseni jatkaa kirjallisuuden parissa vapaamuotoisesti. Kyllä, ehdottomasti - lukeminen on avaintaito.\nLähettänyt Pappa klo 13.19\nTunnisteet: Sata suomalaista kirjaa


Jouluinen bonusjakso: yhteenveto kakkoskauden huipputeemoista OP:n Chief Data Officer Sameli Mäenpään seurassa | Tietoevry\nJouluinen bonusjakso: yhteenveto kakkoskauden huipputeemoista OP:n Chief Data Officer Sameli Mäenpään seurassa\nJulkaistu 22 joulukuuta 2020\nTietoa tulevasta -podcastin kakkoskauden viimeisessä jaksossa on vieraana tuttu kaveri viime kaudelta: OP:n Chief Data Officer Sameli Mäenpää. Mäenpää istahtaa hostimme Roosa Säntin kanssa alas juttelemaan koko menneestä tuotantokaudesta, ja vähän muustakin.\nKuuntele Mäenpään viime kauden vierailu täältä, ja tsekkaa kakkoskauden aiemmat jaksot täältä.\n“Ei se tavoite, vaan se matka” — tietotilinpäätöksen teemat kantavat pitkin vuotta\nViime kaudella Mäenpää kertoi OP:n tietotilinpäätöksestä, joka on yhteenveto siitä, miten dataa hallinnoidaan, hyödynnetään ja johdetaan. Tietotilinpäätös on OP:lla strategisen johtamisen väline ja vahvasti kytköksissä asiakashyötyyn.\nSamat teemat toistuvat tilinpäätöksessä usein vuodesta toiseen, mutta vuonna 2020 on noussut esiin paljon myös uutta. Esimerkiksi koronapandemia on tuonut paljon uudenlaista tietoa, joka on vaikuttanut myös johtamiseen.\nMyös vastuullisuus ja tiedon suojaaminen ovat tärkeitä teemoja, jotka ovat nousseet yhteiskunnallisen keskustelun myötä tietotilinpäätöksen keskiöön. Tietotilinpäätöstä työstetään pitkin vuotta, ja kun yksi julkaistaan, seuraava on jo pöydällä.\n“Myös OP:n rooli datataloudessa tulee olemaan tärkeässä osassa”, tiivistää Mäenpää tämän vuoden tietotilinpäätöstä. “Olemme Suomen suurin finanssiryhmä, ja haluamme yleisesti käydä yhteiskunnallista keskustelua ja edistää datataloutta Suomessa laajemminkin.”\nAsiakasdataa tulee aina hyödyntää asiakkaan omaksi hyväksi\nMäenpää kertoo podcast-jaksossa OP:n uusimmista kuluttajapalveluista, jotka hyödyntävät kerättyä asiakasdataa.\nHän mainitsee esimerkiksi digitaalisen, virtuaalisen assistentin, joka on eräänlainen yhteenkokoava tekoäly, joka pystyy tavallista chatbottia laajemmin auttamaan asiakasta, ja tuomaan hänelle oikeaa tietoa oikeaan aikaan. Tekoäly voi myös suorittaa toimenpiteitä asiakkaan puolesta.\nToisena esimerkkinä Mäenpää nostaa esiin ennustavaa analytiikkaa hyödyntävän arvonmääritystyökalun, joka osaa arvioida asuntojen arvoja. Sen avulla pyritään yhdistämään makrotalouden ennusteita asuntojen aiempaan arvoon ja historiaan, jotta voi ennustaa tulevaisuuden kehityssuuntia.\nSOK:n Sebastian Nyström kertoi meille kakkoskauden viidennessä jaksossa, että heidän palveluissaan kantava ajatus on se, että data kuuluu asiakkaalle. SOK:n tehtävä tässä yhtälössä on auttaa asiakkaita tulkitsemaan omista ostoksistaan kertyvää tietoa.\nSameli Mäenpään mielestä on tärkeää kommunikoida asiakkaalle, että kyseessä on hänen dataansa, jota käytetään aina hänen omaksi hyväkseen. “Täytyy varmistaa esimerkiksi, että dataan pohjautuva kohdennettu viestintä, myynti tai markkinointi ei tunnu tungettelevalta”, hän tiivistää.\nMäenpää mainitsee myös asiakasymmärryksen laajemmin. Nykyasiakkaat ovat enenevissä määrin uskollisia kokemuksille tuotteiden sijaan. Tämän vuoksi on tärkeää keskittyä kokemuksen vahvistamiseen paitsi henkilökohtaisten ja ihmisten välisten suhteiden, myös datan avulla.\n“Tunnemme asiakkaan, ja ymmärrämme hänen toiveensa, haaveensa ja unelmansa”, Mäenpää luettelee. “Voimme auttaa niiden toteuttamisessa.”\nMäenpää on myös sitä mieltä, että Suomessa olisi paljon yhteistyövoimaa asiakasdatan tiimoilta kuluttajapalveluiden kehityksessä. Jaksossa kuulet, miten Mäenpää visioi yhteistyön mahdollisuuksia tulevaisuudessa.\nParhaiden pelipaikkojen tunnistaminen vaatii oppimista — koko organisaation laajuisesti\nAlkukaudesta podcastin vieraana oli myös Stora Enson Head of Smart Operations Marko Yli-Pietilä, joka puhui paljon esimerkiksi innovaatioiden keräämisestä yrityksen sisällä.\nOP:lla toimii oma finanssiälytiimi, joka kehittää tekoälypalveluita ja muita innovatiivisia ratkaisuja. Yhtenä esimerkkinä Mäenpää mainitsee OP Labin, joka on maailmanlaajuisestikin palkittu konsepti.\nMäenpää uskoo, että innovointi on pysyvästi muuttanut yrityksen sisäistä kulttuuria. “On menty liiketoiminnan iholle, tehty pilotteja ja yksinkertaisia toteutuksia, joiden avulla on kokeiltu esimerkiksi tekoälyn hyötykäyttöä.”\nMäenpään mielestä parhaat innovaatiot syntyvät yhteistyössä, ja siiloutuminen on usein suurimpana pullonkaulana. “Meidän täytyy aktivoida liiketoiminnan ihmisiä ja saada riittävä ymmärrys myös sinne, jotta tunnistamme parhaat pelipaikat.”\nKun parhaat pelipaikat on löydetty, homma voidaan hoitaa kotiin. Jos pelipaikkoja ei tunnisteta, ei isoja hyötyjäkään saada irti.\nMyös Koneen Maija Hovila puhui vierailessaan paljon esimerkiksi siitä, kuinka organisoitua datan ympärille niin, että sekä liiketoiminta että datakehitys toimivat yhteistyössä. Voit kuunnella Hovilan jakson täältä!\nBonusjaksossa kuulet vielä lisäksi, miten OP:lla on tehty esimerkiksi sisäistä koulutusta, jotta voidaan varmistaa laajempi osaaminen tekoälyyn liittyen. Mäenpää kertoo esimerkiksi OP Software Academysta, joka on yrityksen sisäinen koulutusohjelma.\nKuuntele koko jakso, niin saat tietää lisää OP:n sisäisistä oppimisohjelmista, sekä Mäenpään ajatuksista liittyen uusien palveluiden kehittämiseen ja skaalaamiseen.\nNappaa alta vielä parhaat tärpit kauden viimeisen jakson kuunteluun:\n0:48 Sameli Mäenpää, mitä kuuluu?\n3:00 Miltä näyttää vuoden 2020 tietotilinpäätös, ja koska se julkaistaan?\n5:51 Mitä tarkoitat datataloudella, ja mikä on OP:n rooli siinä?\n7:30 Missä olette tänä vuonna menneet eteenpäin datan saralla? Mitä on vielä tekemättä?\n9:00 Mitä tällä hetkellä on meneillään uusien palveluiden kehittämisen osalta?\n11:45 Miten olette päässeet päivätasoiseen kohdennukseen?\n12:50 Kuinka hyvin teillä on jo tarvittavat datasetit saatavilla, ja onko tiellä vielä jotain erityisiä haasteita?\n14:40 Kuunnellaan, mitä Sebastian Nyström SOK:lta puhui asiakasdataan pohjaavista kuluttajapalveluista.\n15:38 Mitä ajatuksia tästä herää?\n17:30 Mitä olet mieltä sellaisesta, että eri toimijat yhdistäisivät voimansa parempien palveluiden kehittämiseksi?\n21:30 Kuunnellaan Stora Enson Marko Yli-Pietilän kommentti liittyen yrityksen sisäiseen innovointiin.\n22:32 Mitä ajatuksia tämä herättää? Miten OP:lla innovoidaan?\n26:38 Miten OP:lla kouluttaudutaan sisäisesti data-aiheisiin ja tekoälyyn liittyen? Millaisia sisäisiä koulutusohjelmia teillä on?\n28:55 Miten skaalaatte palveluita, ja millä tavalla niitä pilotoidaan nopealla aikataululla?\n32:30 Mitä lupaat vuodelle 2021?\nLisää puhetta datasta!\nMe haluamme TietoEVRYllä jatkaa datasta keskustelemista ja nostaa esiin mielenkiintoisia ilmiöitä ja aiheita liittyen dataan konkreettisena liiketoiminnan ajurina. Liittymällä Data insiders -yhteisöön saat ensimmäisenä tiedon parhaista data-aiheista, suoraan sähköpostiisi.\nJos et ole vielä kuunnellut kaikkia tämän kauden jaksoja, löydät ne helposti laittamalla meidät seurantaan Spotifyssa.\nPodcast-vieraana Kelan Nina Nissilä


Nostalgiaa ysäriltä - Nylon Beatin paluu - Sabotage\nHome/Viihde/Musiikki/Nostalgiaa ysäriltä – Nylon Beatin paluu\nTänä kesänä saamme kokea paljon nostalgiaa, kun vuonna 1995 uransa aloittanut ja uutena vuotena 2003 lopettanut Nylon Beat tekee paluun lavoille. Festarikiertue tullaan tuntemaan nimellä Mä haluun olla Nylon. Luvassa on jopa kymmenen festarikeikkaa kesän aikana, joista ensimmäisen pääsemme näkemään Jämsässä Himos Juhannuksessa.\nNylon Beat nousi urallaan huimaan suosioon osallistuttuaan MTV3:n kykyjenetsintäohjelmaan Kiitorata vuonna 1995. Jonna Geagea ja Erin Anttila esittivät ohjelmassa kappaleet Oot kuin karkkia mulle sekä Kreisi oon.\nNaiset saivat uransa aikana myytyä yli puoli miljoonaa albumia. Nylon Beat sai Vuoden yhtye -Emma palkinnon 1999 ja myivät kahdeksan kultalevyä sekä seitsemän platinalevyä. Vuonna 2001 heidät jopa kutsuttiin tasavallan presidentin Itsenäisyyspäivän vastaanotolle.\nNylon Beat teki 2007 kaksi areenakeikkaa, mutta eivät ole sen jälkeen esiintyneet yhdessä. Siitä huolimatta rautakaksikko ei varmasti tule tuottamaan pettymystä kuulijoilleen.\nTunnetuimpia hittikappaleita pop-duolta ovat Rakastuin mä luuseriin ja Satasen laina sekä Syytön.\nNäitä festareita et voi missata!\n21.-23.6.2018 Himos Juhannus, Jämsä\n21.-23.6.2018 RMJ, Rauma\n21.-23.6.2018 Tahko Juhannus, Nilsiä\n28.-30.6.2018 Iskelmä Festivaali, Jämsä\n6.-7.7.2018 Wanaja Festival, Hämeenlinna\n12.-14.7.2018 Suomipop Festivaali, Jyväskylä\n12.-14.7.2018 Suomipop Festivaali, Oulu\n19.-21.7.2018 Tammerfest, Tampere\n26.-28.7.2018 Kuopio RockCock\n27.-28.7.2018 We Love Festival, Helsinki\nfestarikeikat keikat2018 nostalgiaa Nylon Beat sabotage.fi


World's Scariest Police Chases (PSone) – Konnankoukkuja kahdelle\nDriverissa ja Grand Theft Autossa pikselipoliisit kiikkuvat vain varastetun kaaran takapuskurussa ärsyttävänä riesana. Activisionin pollarirallissa rellestetään lain oikealla puolella, mutta vauhti ei ole hidastunut yhtään.\nWorld's Scariest Police Chases perustuu löyhästi samannimiseen amerikkalaisen TV-sarjaan. Fox-kanavan ohjelma on tyypillistä aivot nollille -tirkistelyviihdettä, jossa seurataan ehtojen jenkkipoliisien hurjia autotakaa-ajoja.\nVaaralliset rikolliset ja muut mielipuolet jylläävät Ashlandin kuvitteellisessa suurkaupungissa. Ylityöllistetty poliisilaitos on jatkuvasti alakynnessä raskaasti aseistettujen roistojen kanssa. Apuun saapuu riuskaotteinen parivaljakko suoraan poliisiakatemian penkiltä.\nKeikat vaihtelevat rattijuoppojen runttaamisesta kansalliskaartilta pöllittyjen panssarivaunujen pysäyttämiseen. Väliin mahtuu seonneita bussikuskeja, hulluja pommimiehiä, huumeparonien kätyreitä ja mafian väijytyksiä. Pursuit-moodissa on vain parikymmentä tehtävää, mutta turha toisto on vältetty ja hälytykset ovat kaikki erilaisia. Ainoa yhteinen tekijä on jonkin sortin rakkine, jolla luovitaan Ashlandin katuja lusikka pohjassa.\nTavallisten henkilöautojen ohella päästään muun muassa maasturin, kuormurin ja panssarivaunun puikkoihin. Komeat kolarit muotoilevat autoista rähjäisiä romukasoja. Ajovalot särkyvät jo muutaman pienen kolhun jälkeen ja viimeisiään vetelevän mobiilin moottori alkaa savuttaa. Menopelin murjominen ei vaikuta suorituskykyyn.\nToiminnan perusmekaniikka tuo mieleen Driverin, johon on lainattu muutamia elementtejä Crazy Taxista. Tapahtumat kuvataan auton takaa tai puskurin nokalta. Iso vihreä nuoli näyttää reitin kohteen luokse, mikä on yleensä liikkuva auto. Tiukkojen takaa-ajojen aikana on pakko pysyä rikollisen imussa, tai muuten homma menee reisille. Osa tehtävistä vaatii raskaan kaasujalan lisäksi kartan syynäämistä ja rautaista katujen tuntemusta.\nRoistojen ominaisuudet selviävät ruudun alareunassa nököttävistä mittareista. Punainen vahinkopalkki kertoo ajoneuvon kestävyyden ja sininen stressipalkki näyttää kuskin mielentilan. Sekoboltsit luovuttavat leikin, jos hermot pettävät tai auto romuttuu. Stressi kasvaa, kun vinguttaa pillejä kohteen tuntumassa. Sekoilevat siviilit pysähtyvät lähes poikkeuksetta ilman voimakeinoja, mutta paatuneita kovanaamoja möykkääminen ei hetkauta.\nMafiajätkiltä ja muilta raskaan sarjan rikollisilta täytyy hajottaa auto joko törmäilemällä tai ampumalla. Ylimääräisiä kolhuja on syytä välttää viimeiseen asti, tai muuten oma kaara leviää ensin. Tarkkoja ajolinjoja vaaditaan etenkin niissä tehtävissä, joissa tuliaseiden käyttö on kielletty.\nJos pillien huudattaminen tai reilu kiilaaminen ei riitä, viimeistään rynnäkkökivääri ja raketinheitin hoitavat homman kotiin. Kyttien vakiopyssyjä ovat pistooli, kivääri ja haulikko, joten joka mutkassa ei pelleillä raskailla aseilla. Käsittämättömän kestäviin kaaroihin joutuu pumppaamaan lipaskaupalla lyijyä, ennen kuin ne suostuvat hyytymään tien poskeen. Kuskin, bensatankin ja renkaiden sihtaaminen on turhaa, sillä kriittisiä osumapaikkoja ei ole.\nOhjaaminen sujuu tavalliseen tapaan tattia veivaamalla. Kaasu, jalka- ja käsijarru ovat kuvionäppäimissä. Tuntuma on arcademaisen kevyt ja luisut irtoavat todella helposti, käkkäriä kiskomalla raskaat kuormuritkin kääntyvät kolikon päällä.\nOlkanamiskoissa majailevat aseen valinta, liipasin ja kuvakulmakomennot. Pyssy lukittuu kohteeseen melkein automaattisesti, ja kun tattia tökkää pystysuunnassa, maali vaihtuu. Touhun erikoisuus on samanaikainen kaksinpeli, jossa kuskin ja ampujan kontrollit jaetaan eri padeille. Kaksinpelissä apukuskin tähtäys on täysin käsivaraista, joten poliisiparitoiminnassa on oma hupinsa.\nGrafiikka rullaa varsin mukavasti. Näkyvyys on riittävä ja päivitys pysyy tasaisena. Driver kakkosen -tyylisiä tyhjästä tupsahtavia taloja ja diaesitystason notkahduksia nopeudessa ei tarvitse pelätä. Sulavampi meininki selittyy suhteellisen yksinkertaisilla autoilla ja vähäisellä liikenteellä. Venkoilevat tekstuurit palikoituvat lähellä räikeästi ja etenkin mainoskyltit ovat kamalia kuvatuksia. PS2:n tekstuurien suodatus parantaa grafiikkaa huomattavasti.\nÄäniefektit ovat varsin tavanomaista pörinää, peltien rutinaa ja pyssyjen pauketta. Eläkkeellä olevan sheriffi John Bunnellin selostus on mainiota, sillä sheriffi paatostaa juonto-osuutensa hymyilyttävän periamerikkalaiseen tapaan. Tehtävien aikana poliisit raportoivat keskukseen ja päinvastoin, jolloin tasokkaat ääninäyttelijät viimeistelevät hyvän tunnelman.\nLyhyet, vaihtelevat ja selkeillä tavoitteilla ryyditetyt tehtävät latautuvat nopeasti, joten niitä jaksaa jauhaa ratkaisuun asti. Samasta syystä ahkera pollari on rullannut keikat läpi muutamassa päivässä. Peli-ikää voi pidentää Free Patrol -moodilla, jossa kruisaillaan kaupungilla ja otetaan satunnaisia rikollisia kiinni.\nWorld's Scariest Police Chasesista on vaikea osoittaa todellisia vikoja. Harmillisin seikka lienee se, että roistot saavat törmäillä maisemiin niin paljon kuin lystäävät ja vain kosketus poliisiautoon vahingoittaa niitä. Koneen komentamat öykkärit ja sivulliset eivät piittaa takakannen tekoäly-mainoslauseista vaan autot paahtavat sitkeästi ennalta määrättyjä reittejä pitkin. Lisäksi liikenne muistuttaa lähinnä sunnuntaiaamuun ruuhkaa.\nMaailman pelottavimmissa poliisitakaa-ajoissa ei ole mitään ennennäkemätöntä. Kokonaisuus on kasattu PSonen rajoitukset huomioiden, joten viihdyttävä paketti ei takkua missään vaiheessa. Takaa-ajot ovat vauhdikkaita ja välianimaatioiden aikana tunnelma pysyy korkealla hyvien ääninäyttelijöiden ansiosta. Useiden hämäräperäistä toimintaa kuvanneiden kaahailujen jälkeen on piristävää tarttua kunnon poliisiletukan ruoriin. Touhu sopii etenkin Driver-faneille, jotka eivät ole saaneet tarpeekseen liikenteen seassa toheloinnista.


Toimenpide 86 | Helsingin ilmastovahti\nEnergiatehokkuus- ja ESCO-palvelut ovat palveluliiketoimintaa, jossa ulkopuolinen energia-asiantuntija toteuttaa asiakasyrityksessä investointeja ja toimenpiteitä energian käytön tehostamiseksi sekä energiansäästämiseksi. Palvelun kustannukset, energiansäästöinvestointi mukaan luettuna, maksetaan säästöillä, jotka syntyvät alentuneista energiakustannuksista. Palveluun liittyy takuu syntyvästä energiansäästöstä.\nKaupungilla ei ole toteutetuissa ESCO-hankkeissa käytetty ulkopuolista rahoitusta, koska sille ei ole ollut tarvetta. Mikäli ESCO-rahoitusmalli nähdään tarpeelliseksi tavaksi rahoittaa energiatehokkuus- ja/tai uusiutuvan energian hankkeita, voidaan niitä toteuttaa myös ulkopuoliselle rahoituksella.\nPilotoidaan valitussa kaupungin tytäryhteisössä ESCO –hankkeen hyödynnettävyys kaupunkikonsernissa.\nEnergiaviisaat kaupungit (EKAT) -hankkeen tavoitteena on nostaa osallistuvat kaupungit kansainvälisiksi esimerkkialueiksi energiatehokkaassa asumisessa, nollaenergia-rakentamisessa, monimuotoisen energiajärjestelmän toteuttamisessa, energiatehokkuuden seurannassa ja käyttäjien ohjaamisessa. Hankkeessa on tunnistettu ja tarkasteltu mahdollisia liiketoimintamahdollisuuksia, joissa kaupunkien ja palveluita tarjoavien yritysten yhteistyöllä edellä mainitut hankkeen tavoitteet\novat osallisten kaupunkien toiminnoissa mahdollista saavuttaa.\nYhtenä liiketoimintamahdollisuutena on tunnistettu energiatehokkuuskumppanuus, jossa yritys ottaa vastuun yhden tai useamman rakennuksen energiatehokkuustoimenpiteiden suunnittelusta ja toteutuksesta, sekä vastaa tavoiteltujen säästöjen saavuttamisesta.\nEnergiatehokkuuskumppanuutta on käsitelty ja sen sisältöä ideoitu ja kehitetty hankkeen sisäisen työn lisäksi erilaisissa markkinapuheenvuorotilaisuuksissa sektorilla toimivien eri kokoisten yritysten kanssa. Kehitetyt mallit julkaistaan keväällä 2020 ja niitä on tarkoitus pilotoida vuoden 2020 aikana kaupungin omissa palvelurakennuksissa.\nTietoja päivitetty 26.02.2020


Tuoksuva pyykkietikka kahdella tapaa - jouluksi ehtii se nopeampitapa :) - Miia Metso\nSininen 20. joulukuuta 2017 klo 23.22\nMeiltä ei etikkapulloja lahjaksi lähde, mutta itse olen syksystä lähtien etikkaa huuhteluaineena käyttänyt. Oikein hyvin toimii ja itse en välitä, että mukana on mitään tuoksua.\nAnne 14. tammikuuta 2018 klo 11.24\nItse olen tehnyt pyykkietikkaa nyt monenlaisilla suhteilla mm. 4dl vettä 1 etikkaa, puolet vettä ja puolet etikkaa, 3dl etikkaa ja 2 vettä jne. ja noita Frantsilan laventelia ja appelsiinia tiputtanut 15-20 tippaa puoleen litraan niin en saa MINKÄÄNLAISTA tuoksua pyykkiin niillä! Pullossa tuoksuu hyvin kyllä. Itse pyykin laatuun ja tuntuun olen tyytyväinen mutta harmittaa kalliiden tuoksujen hukkaan meno! Onko vinkkejä?


Karhukoira | Helsingin Uutiset Näköislehti\n1 karjalankarhukoira pentuja\n2 suomenpystykorva myynnissä\n3 myydään karjalankarhukoiran pentuja\nKomposiittimaila Komposiittimaila sen sijaan on peliväline, joka auttaa pelaajaa hoitamalla osan hommasta. Panthersin pistepörssin kärkimies sanoo, että puu- ja komposiittimaila käyttäytyvät täysin eri tavalla. Montreal Canadiens Vs Boston Bruins Season Game 16 All Goals 7 11 15. Pro-tason Jetspeed FT2 komposiittimaila Hybrid Kick pointilla, jossa varren jäykempi alaosa yhdistettynä pehmeään nilkkaan, auttaa saamaan lisää voimaa nopeisiinkin\nFinnair Business Lounge Business Traveller reviews Finnair’s business class product and service on board its Airbus A350-900 aircraft flying from Hong Kong to Helsinki finnair lounge helsinki airport. Olli-pekka Kallasvuo Hallitukseen valittiin uudelleen KTM Minna Alitalo, VT, oikeustieteen tohtori h.c. Olli-Pekka Kallasvuo, DI Timo Kokkila, DI Tomi Yli-Kyyny sekä uusina jäseninä DI Hannu Leinonen ja TkL Heikki. Ensin\nmyydään karjalankarhukoiran pentuja\nAml Jykevän kivijalan päälle rakennettuun taloon ei malta astua pihapiiriä silmäilemättä. Tuolla on englantilainen puutarha, joka. Arvopaperi on sijoittajan oma tietopaketti. Syvän Unen Määrä Aikuisella Unen vaiheet kiertävät noin 90 minuutin mittaisina, toistuvina jaksoina. Jokaiseen jaksoon kuuluu kevyen unen, syvän unen ja REM-unen vaihe. On myös normaalia herätä useita kertoja yössä, yleensä ilman, että on itse\nKategoriat 7 päivää lehti uutiset Avainsanat karjalankarhukoira pentuja, myydään karjalankarhukoiran pentuja, suomenpystykorva myynnissä Artikkelien selaus


Vapaa on Google Android 4.3 Turvallisuus Sovellukset lataus\nVapaa hyödyllinen Turvallisuus Hakemukset Google Android 4.3\n13 Apr 12 Sisään Järjestelmän apuohjelmat, Turvallisuus\non haarukka Adblock Plus versio 1.3.10 (klassinen UI) laajennus estää mainoksia web. Tämä haarukka tulee tarjoamaan samat ominaisuudet kuin Adblock Plus 2.X ja korkeampi pitäen vanha UI mutta ilman "hyväksyttävää mainoksia" ominaisuus. Mitä uutta tässä julkaisussa: · [*] Merkityt yhteensopiva Firefox 14. · [*] Fixed rikki lohkoelementistä. · [*] Poistettu ei enää käytetä...\n3 Jan 11 Sisään Järjestelmän apuohjelmat, Turvallisuus\non matkapuhelimeesi "musta lista" laittomasti laitteita? Olet ostamassa puhelimen eBay ja haluavat tietää, on se puhdas? Älä asennetaan laittomia kopioita sovelluksia? Haluatko suojautua piratismia? Tarkista puhelimen piratismin uhka tasolla. Varmista, että olet ovat...\n18 Nov 11 Sisään Järjestelmän apuohjelmat, Turvallisuus\nMistä teidän Alarm.com turvajärjestelmä! Tarkista Alarm.com turvajärjestelmä tila Päälle / Pois etänä ja katsella reaaliaikaista ja tallennettua videokuvaa omaisuutesi mistä tahansa. Nyt kannattaa Empower Light, termostaatti ja Lukitse ohjaus! Tämä sovellus on "powered by Alarm.com" turvajärjestelmien * interaktiivisen * palvelun...\n16 Jul 13 Sisään Järjestelmän apuohjelmat, Turvallisuus\nSuojaa Android-laitteen nyt Snuko Android Anti Theft Security. Hetkessä aktivoida geolocation seuranta, tiedon salaus, tietojen varmuuskopiointi ja laite lukita luvattoman käytön, yhdellä napin painalluksella. Tärkeimmät ominaisuudet ovat: - Tiedon salaus - Data Back Up lukien yhteystiedot, sovellus luettelosta, SMS: n ja puhelulokit - Device Seuranta käyttäen GPS, Wifi ja solu torni triangulaatio tarkasti näyttää puhelimeesi tai tabletit olinpaikasta sisällä vain muutaman metrin. -...\n25 Oct 11 Sisään Järjestelmän apuohjelmat, Turvallisuus\nHukassa Android? Me autamme sinua löytämään sen. Nähdä http://www.androidlost.com Kaukosäädin Android puhelin Internetissä tai tekstiviestillä. Ominaisuudet: * Lue tekstiviestejä Saapuneet-ja Lähetetyt * Pyyhi puhelin * Lukitse puhelin * SD-kortin tyhjentäminen * Paikantaa GPS tai verkon * Alku hälytys * Lähettää tekstiviestejä web-sivun * Viesti popup * Eteenpäin puhelut * Etäasennuksen * Puhelimen tilan: akku, IMEI, jne. * Kauko tekstiviestihälytykset * Kauko SMS avata ja lukita *...\n22 Aug 13 Sisään Järjestelmän apuohjelmat, Turvallisuus\nAndroid Parental Control-sovellus on tarkoitus rajoittaa pääsyn valittuihin Apps: 1 - Valitse ja suodatin asennetut sovellukset 2 - yhdessä ja erikseen app rajoitus 3 - Automaattinen uudelleenkäynnistys sovellus, kun puhelin käynnistetään uudelleen 4 - Safe Sandbox-vain näyttää sallittu apps 5 - salasanan muistutus (sähköpostit admin salasana määritetty sähköpostiosoite) 6 - Automaattisesti käynnistää sallittu app Sandbox tilassa...


Kirja KOMPASSI JA GPS - PIENI SUUNNISTUSOPAS - Partioaitta\nKirja KOMPASSI JA GPS - PIENI SUUNNISTUSOPAS\nKompassi ja GPS - Pieni suunnistusopas 2012 - Suunta selville maastossa.\nSuunnistaminen on helppoa ja hauskaa, kun sen osaa. Oppaaseen on koottu perusasiat suunnistamisesta sekä perinteisesti kartan ja kompassin avulla että GPS-paikantimen avustamana.\nAluksi tutustutaan kompassin rakenteeseen ja toimintaan, ilmansuuntiin, astejärjestelmään ja pohjoissuuntaan. Näiden perustietojen jälkeen otetaan vaiheittain suunta kartalta kompassiin ja harjoitellaan kulkemista maastossa kompassin avulla. Kartanlukutaito on tärkeä osa suunnistamista. Opas esittelee tärkeimmät maastossa liikkujan karttatyypit, opastaa lukemaan maastoa ja karttaa yhdessä, kertoo karttojen mittakaavoista ja karttamerkeistä.\nPieni suunnistusopas on kestävälle kartongille painettu ja haitarille taitettu kaksipuolinen opas, josta voi helposti kääntää näkyviin tarvittavan osan. Opas kulkee kätevästi ja kevyesti mukana myös maastossa.\nkaksipuolinen opas, haitaritaitto\nkoko avattuna 100 × 23 cm, taitettuna 12,5 × 23 cm